
Valsts Prezidents Kārlis Ulmanis pasniedz karogu savai Bērzmuižā 











Īstā satura devējs 


Bērzmuižā, 12. septembrī mūsu Valsts Prezidenta dzimtā 
pagasta ļaudis slavināja viņu tā 60. dzimšanas dienā. Šinī dienā 
pirmo reizi Prezidents runāja pats par savu dzīvi un savu darbu. 

Prezidenta vārdi un visas tās pārdomas un atmiņas aplie- 
cināja mums vienu — Prezidenta domu un jūtu viengabalainību, 
pastāvību un lielu patstāvību. Jau ar skolas gadiem Preziden- 
tam raksturīga ir griba mācīties un domāt. jaunekļa 
entuziasms, aizrautība un iekšēja karstā dedzība ir tās, kas šo 
gribu domāt un mācīties "padara jau par dzīves likumību vai 
nepieciešamību. 

Bet par visu vairāk mēs nedrīkstam aizmirst, ka Prezidents 
savu domāšanu ar visu sirdi virzīja ne uz savu personīgo mērķu 
piepildīšanu vien, bet viņu aizrāva tautu dzīve, sabiedrība ar 
saviem tikumiem, saimnieciskā labklājība un mūsu latviešu vē- 
sture un tautas atmodas cīnītāju lielā sirds skaidrība un ideālisms. 
Viņš mācījās un domāja, līdz sāka izprast dzīves parādību patieso 
sakarību. Un tā viņš bija tuvojies tiem lielajiem domu dziļumiem, 
kas paši tad paver cilvēkam jau kādu gudrību, ko grāmatās vien 
vairs nevar iemācīties. Tā ir tā lielā saprašana, kuru vairs nespēj 
nomākt sīkumi, neizdošanās, pat liktenīgas un lielas neveiksmes. — 
Tās visas tad top panesamas ar latviešu cilvēkam no tēviem — li- 
dumniekiem līdzi doto neatlaidību un izturību, neatlaidību un iz- 
. turību lielu mērķu, lielu, vispārēju uzdevumu un pasākumu labā. 

Un tādēļ mums arī tik dziļas apbrīnošanas pilniem ir jānoliec 
galvas jau tāda domu gājiena priekšā vien, kas 1903. gadā ir va- 
rējis apliecināt: „Gādāsim ka pēc gadiem: Ziedoši koki debešos 
sniegsies, un pār līdumiem zeltītas vārpas lieksies! Lai gan vēl 
tāļš ceļš priekšā — bet jo tālāku ceļa mērķis, jo vairāk spēka un 
dūšas no mājas līdz ņem ceļā!" Un tagad, pēc vairāk kā 30 ga- 
diem tikpat dedzīgi aicina jaunos un vecos darbam, dzīves lab- 
klājības un patiesas” latviskas kultūras celšanai, goda prāta un 
ideālisma paturēšanai savās sirdīs. — Nekad mēs no sava Prezi- 
denta mutes neesam dzirdējuši tos cilvēku pazemojošos vārdus — 
dzīve, apstākļi mani samaluši, iznīcinājuši sirdī jaunības ideālismu. 
Nekad! Nekad neesam dzirdējuši vārdus par šo cilvēku gļēvo 
piekāpību. Jo Prezidents zina un savā dzīvē mācījies saprast, ka 
katrs, kam vien daba devusi veselu ķermeni, mošu garu, tam dzīvē 
jāiet uzvaras ceļš. Tas ir vienīgais cilvēka cienīgais ceļš. 

Un visi, visi mēs varam godbijībā tikai savas galvas liekt un 
savās sirdīs pateikties, ka mums ir piemērs, ka mums ir ceļa rā- 
dītājs dzīvē un darbā un vadītājiem arī audzināšanas darbā īstā 
satura devējs. 

VADITĀJU SOLĪJUMS 
Svinīgo solījumu III Pļaujas svētkos 1937. g. 5. septem- 
brī Jelgavā nodevis pavisam 581 mazpulku vadītājs 


Ilazpulku vadītāju svinīgais solījums 


Apzinoties, ka uzņemamies atbildību Lsatvijas un 
Virsvadoņa priekšā, mēs svinīgi solāmies būt krietni 
un apzinīgi mazpulku vadītāji. 

Mēs solāmies vienmēr un visur strādāt tā, lai 
mūsu darbs vairotu atjaunotās latvijas varenību, 
daiļumu un godu. 


Mēs solāmies ziedot savas zināšanas un savus 
spēkus lauksaimniecības un vispārējās kultūras pacel- 
šanai mūsu valstī, ar savu personīgo priekšzīmi vadīt 
mazpulku dalībniekus pretim tiem mērķiem, kupus 
piepildīt mūs aicina tagadējais laiks un mūsu Virs- 
vadonis. 

90 solījumu dodot, izlūdzamies mūsu un mūsu 
tēvu stiprā un mūžīgā Dieva palīdzību. 

Valsts Prezidents un Mazpulku Virsvadonis Kārlis Ulmanis saka runu mazpulku 
nometnē Mežotnē 


Valsts Prezidenta Dr. K. Ulmaņa runa 
mazpulkiem 


Valsts Prezidents Dr. K. Ulmanis 1. augustā Jelgavas novada 
mazpulku nometnē Mežotnē teica šādu runu: 


„Jūs bieži no manis esat dzirdējuši, ka es allaž saku un 
atgādinu, ka mēs ejam arvien uz priekšu. Šis mans teiciens ir 
tai pašā laikā arī sauciens un aicinājums, un man ir drosme to 
atkārtot, jo dzīve pati visapkārt to apstiprina. Mums arvien 
būs uz priekšu jāiet, jo katra jauna diena nes jaunus uzdevu- 
mus un raisa jaunus darbus. Bet tas ir par maz, ja mēs tā 
vien pasakām. Mums jānostājas citādi un jāpasaka, ka mēs 
paši katrai dienai jaunus uzdevumus radīsim un katru jaunu 
dienu no mums nāks jauns darbs, kas būs jāpilda. (Aplausi.) 
Mums katrai dienai jādod jauns darbs un uzdevums, zīmējoties 
tiklab uz visu saimniecisko mūsu dzīvē un tāpat arī uz polī- 
tisko, kultūrālo, garīgo. Šodien šinī vietā un brīdī es gribu 
runāt par pēdējo, tas ir garīgo, par garīgiem uzdevumiem un 
darbiem, kas mums jādara. Šeit ir vislabākā vieta tādai runā- 
šanai, jo šeit klausās jaunatne, jaunatnes audzinātāji, viņas 

vaditāji. Jaunatne aug taisni nākotnes darbiem, nākotnes 
uzdevumiem. Jums, jaunākiem mūsu vidū, agrāk vai vēlāk 
būs jārisina visi uzdevumi, kādus nākotne jums stādīs un 
kādus jūs nākotnē paši uzstādīsiet. 


Mūsu tagadnes uzdevums un darbs ir gādāt par to, lai mēs 
radītu jo drošus um stiprus, nesatricināmus pamatus tam, ko 
mēs atzīstam par nepieciešamu valsts nostiprināšanai, tautas 
labklājības celšanai, valsts nosargāšanai tanī virzienā, kā to 
mums ir nesis 15. maijs un kādu ceļu mums iet še rāda taisni 
15. maija idejas. (Aplausi.) Es arvien esmu uzsvēris, ka gari- 
gais mūsu dzīvē un pienākumos, mūsu darbā ir izšķirošais. Un 
"atkal es par jaunu gribu to pateikt, jo tā ir veca patiesība, 
kas ir atzīta un kas ir apstiprināta visos laikos, visās valstīs un 
tautās. Nevar radīt jaunu iekārtu, nevar nostiprināt jaunu 
valsti, ja cilvēki paliek tie paši vecie. (Aplausi.) Arī cilvēkam 
ir jāaug. Tad mums būs drošība, ka tas, ko mēs darām, nebūs 
nekad velti darīts, bet būs nesis zelta augļus. (Aplausi.) Es 
ar prieku vēroju, ka pēdējā laikā vairāk kā agrāk arī daudzi 
citi cilvēki arvien biežāk atgriežas pie šī paša jautājuma un 
rakstos vai runās uzstāda šīs pašas prasības. Tas ir arī manam 
darbam liels atbalsts un stiprinājums. 


Es jums pateikšu vienu otru teikumu, ko es esmu pēdējā 
laikā lasījis. Tagad bieži mēdz teikt: „Izkopsim latviskos tiku- 
mus''. Vai tad svešiem būtu izdevies iznīdēt mūsu tautā viņas 
labās īpašības un īpatnības? Tā tas nevar būt. Toemēr saka: 
„Izkopsim latviskos tikumus*. Man jāapliecina, ka šīs prasības 
uzstādīšana tagad mūsu dienās ir liels solis uz priekšu, jo 
iekams var sākt kaut ko darīt, ir jāsagatavo ceļš. Polītiski mēs 
tagad esam jau patstāvīgi, mēs esam neatkarīgi arī mūsu iekšējā 
dzīvē, tas ir mūsu pašu zemes robežās. Mūsu likumi, mūsu 


valdības un pašvaldības rīcība — viss tas ir mūsu pašu latviešu 
darbs. 


Mēs ejam uz priekšu. Katru dienu mēs 
nākam arvien tuvāk nospraustam mēr- 
ķim—ka latvietis ieņem vadošo vietu mūsu 
z e m €. *« Lauksaimniecība jau ir mūsu latviska darba nozare, 
bet arī te vajadzīgs atbalsts un palīdzība, tādēļ lauksaimniecī- 
bas stiprināšana notiek visā līnijā. Tāpat citās nozarēs: kultūrā, 
mākslā, rakstniecībā. Bet ar to nepietiek. Iesim tālāk-un ap- 
skatīsim atkal aicinājumu: „Izkopsim latviskos tikumus*. Ko 
ar to no mums prasa? Šinī teikumā izlaužas uz āru doma, ka 
mums vēl nāksies pārveidoties pašiem sevī iekšēji. Ne tikai 
ārēji jātop latviskiem, mums jānokrata viss svešais, kas mums 

par daudz gadiem pielipis Tā mums ir ļoti daudz vēl. (Ap- 
lausi.) No tā mums jātiek vaļā. 


Nesen kādā rakstā lasīju: „Mūsu tautas atdzimšanas vienī- 
gais ceļš ir latvisko ideju un atziņu un tradiciju noskaidrošana, 
izkristallizēšana un atjaunošana”. Te jau ir skaidrāk pateikts, 
kas mums jādara. Kā tad mēs izdarīsim latvisko ideju, lat- —_ 
visko atziņu, latvisko tradiciju noskaidrošanu, izkristallizēšanu 
un atjaunošanu? Atminēsimies, ka tauta var vistālāk aiziet 
savā dzīvē un iegūt panākumus savas misijas sasniegšanā, ja 
viņa paliek pati sev uzticīga. (Aplausi.) Tā tad mūsu tautas 
latvisko misiju mēs varēsim pildīt tikai kā latvieši uz latviešu 
zemes. (Aplausi.) 


Tālāk mums saka: „Mums jāpētī mūsu vēsture, Mums ar 
to jāiepazīstas un mums pašiem jāraksta mūsu pašu vēsture. 
Ko mēs līdz šim esam mācījušies par mūsu vēsturi, tā ir citu 
cilvēku rakstīta un no viņu viedokļa izskaidrota vēsture. Mūsu 
vēstures rakstīšana un izpētīšana dod mums ļoti daudz. Dod 
mums stiprinātu, atjaunotu pašapziņu, jaunu pašlepnumu, jo 
ar katru jaunu atradumu mēs nākam pie pārliecības, ka mūsu 
vēsture, mūsu tautas pagātne bijūsi pilna cīņu un arī iegu- 
vumu un sasniegumu. Visos šajos gados mūsu tautas dzīvē ir 
valdījis garīgais. Mūsu tautas dzīve ir bijusi dzīva gara un 
dzīva spēka pilna. Padomājiet, cik daudz tautas ir pēdējā gadu 
tūkstotī bojā gājušas, un mēs paliekam. Patiesi, tas bija grūts 
laiks, bet mūsu tautā bija tikdaudz dzīvā gara un dzīvā spēka 
iekšā, ka mēs paliekam. Un nevis sagaidījām, bet izcīnijām to 
brīdi, ka mēs esam tie, kas tagad runā katrā sapulcē pirmie. 
(Aplausi.) 


Bet mums ik uz soļa jāvēro un jāpētī, lai visās nozarēs 
rastos īpatnēji latviskais. Es gribu vēl pastiprināt šo prasību: 
jākopj latviskie tikumi. Šī prasība ir pati par sevi liecība tam, 
ka mēs gribam patiesi dzīvot, raženā nākotnē skatīdamies. 
Gribam dzīvot dzīves celšanā, garīgā augšanā, lai tad mēs iz- 
justu labvēlīgu ietekmējumu no šīs garīgās augšanas mūsu saim- 
niecībā, polītikā un kultūrā. Tāpēc šī prasība ir ļoti svarīga. 

Ja runā par audzināšanas darbu, tad lielas cerības: visi liek 
uz skolām un arī uz mazpulkiem. Tas ir pareizi, jo jaunākos 
mūsu vidū mēs visdrošāk ieaudzināsim jaunās idejas. Kad pie- 
minu mazpulkus, tad mums visiem, kas piederam pie mazpulku 
saimes, tas ir sevišķs gandarījums, un mēs pieņemam šo aicinā- 
jumu sekot šīm idejām. Mēs varam teikt, ka mēs šo aicinā- 
jumu pieņemam un mēs to arī pildīsim un katrā laikā pateik- 
sim: Jā, mēs esam tur klāt. 

Kā to izdarīsim? Man jāsaka, ka, piegriežoties galvenām 
kārtām mazpulkiem, līdz šim darītais darbs arī ir veicinājis šo 
mērķu sasniegšanu, bet mazpulkiem un arī citiem jāiet vēl 
tālāk uz priekšu pie īstiem avotiem. Un es jūsu uzmanību vēr- 
sīšu uz šiem avotiem. Šoreiz es runāšu par latvisko katrā cil- 
vēkā un visā mūsu tautas garīgā uzbūvē un mūsu raksturā. Es 
jums pateikšu atkal par jaunu, ka latviskie avoti ir mūsu tau- 
tas vecu vecā gudrība, mūsu tautas gara mantas, kuras mēs 
atrodam daiņās, teikmās, gudrības vārdos. Pie tā nāk klāt ari 
dzeja, daiļrakstniecība, māksla, zinātne. Jā, viņas balstās un 
sakņojas taisni šinīs avotos, kurus es nupat nosaucu. Šīs dzīves 
gudrības tagad ir sakopotas. Sāksim tās plašāk un nopietnāk 
izmantot. Ileskatīsimies dziļāk šais avotos. Kas zīmējas uz 
mazpulkiem, tad man jāsaka, mana doma ir stipra un skaidra, 
ka mazpulki še atradīs daudz savas darbības paplašināšanai un 
būs ļoti iepriecināti, jo te viņi patiesi atradīs jaunu darba lauku. 


Es minēšu te dažus piemērus. Pirmo piemēru es minēju jau 
pirms neilga laika Liepājā. Mums ir liela tautas gudrība, kas 
parādījusies daudz un dažādos variantos. Mēs viņu atrodam arī 
filozofu grāmatās un apcerēs, un proti: ir vīri, kas vēlas uzjāt 
stikla kalnā. Kas te slēpjas? Ja kalns ir no stikla, tad kāpjot 
kājas slīd uz katra soļa, un uz katra soļa ir grūtības priekšā un 
šķēršļi, kuriem grūti pāri tikt. Bet vai palikt atpakaļ? Kāds 
taču ir kalna galu sasniedzis! Un ar ko? Viņa zirgs bija ar 
zelta pakaviem. Kāpēc tad zelta pakavi vajadzīgi? Zelts ar- 
vien bijis visdārgākā manta. Bronza paliek zaļa un dzelzs sa- 
rūsē, akmens sāk drupt, bet zelts iztur un paliek. Tā tad ir 
gan vajadzīgs kaut kas izturīgs un pastāvīgs, tīrs um skaidrs, 
lai uzkāptu stikla kalnā. Ja gribi stikla kalnā kāpt, tad kāp 
viņā ar goda prātu, skaidru sirdi, visskaidrākām domām. Citādi 
noslīdēsi zemē. Kā tad zelts tiek pie savas tīrības? Zelts tiek 
kausēts un pārkausēts, un priekš tā vajadzīgas viskarstākās 
ugunis. Tā tad, lai tiktu pie šīs zelta izturības, pie zelta īpa- 
šibām, tad jāiet ugunim cauri, jātop skaidram — tīrītam, šķīstī- 
tam un pārkausētam, tad varēs stikla kalnā kāpt un arī uzkāpt! 
(Aplausi.) Stikla kalns ir pati dzīve. Kalnā kāpšana ir atgā- 
dinājums par visām tām brīvības ilgām, par ciņām par brīvību, 
patstāvību, neatkarību, kas mājoja mūsu tautā un gadu sim- 
teņu grūtībās dzīvas palikušas un kas beigās uzvarēja. Pirms 
700—800 gadiem šinī vietā simti un tūkstoši mūsu pašu zem- 
galiešu, latviešu karavīri, tika iznīcināti. Pārspēks atspieda 
viņus pāri robežai. Viņi tomēr nepalika aiz robežas, bet arvien 
lauzās atpakaļ, jo bija par jaunu jāmēģina stikla kalnā uzkāpt. 
Viņi domāja: varbūt, varbūt radīsies zelta pakavi, un mēs varē- 

sim tikt stikla kalnā. Un mēs tikām. (Aplausi.) Visus šos 
gadu simtus šī uguns palika dzīva un dažreiz kā gaiša liesma 
uzšāvās gaisā mūsu zemnieku nemieros. Mums bija karoga 
meklētāji un bija arī Nameja gredzena sargātāji. 

Vēl cits piemērs. Ņemat rokā mūsu daiņu krājumus, mūsu 
teikmas un teikas un tautas gudrības vārdus. |Ņemat no jau- 
nāko laiku rakstniekiem Pumpura, Grīna, Virzas, Akurātera 
rakstus. Redzat, kā viņi mēģina šis lietas izskaidrot. Iesim 
klāt viņu idejai un kodolam, baudīsim šo kodolu un priecāsi- 
mies, ka pirms 50, 60, 70 gadiem varēja rasties jau tādi darbi, 
kurus mēs tagad pieminam un atminam. Meklēsim viņos sim- 
bolus un raudzīsim tos atminēt. Šie 60, 70 gadus vecie raksti 
ir palīdzējuši mest tiltu uz mūsu domāšanu no vecākiem laikiem. 
Minēšu arī visjaunākos rakstus: žurnālus „Senatne un māksla", 
„Vēstures žurnālu", „Sējēju*'', tāpat laikrakstus. Nesen radio- 
fonā bija priekšlasījums par inūsu teikām un gara mantām. Es 
no tā, ko es tur dzirdēju, vienu otru lietu gribu te jums celt 
priekšā. Kas ir šie sentēvu tikumi, pēc kuriem mēs saucam? 
Kas mums palicis pāri no šiem tikumiem? Man palika atmiņā viena 
daina: „Es sprādzēju kumeliņu ar sidraba sprādzītēm'*. Tālāk 
teikts: visi tīrumi īstam tautu dēlam bez nezālēm. Tā vecu 
vecos laikos jau no cilvēka prasīta spodrība un skaidrība. Mums 
jāatmin, ka šie vārdi ir tikai līdzība, lai atgādinātu cilvēkam, 
ka arī viņa iekšienē skaidrība un spodrība ir galvenais un 
svarīgais. | 

Tālāk: „Pats galdiņš nomazgāts, galda kājas nemazgātas". 
Ikdienišķs priekšmets, bet "paskatīsimies dziļāk, kas šinīs vārdos 
slēpjas. Sāksim ar pašiem mazpulkiem. Piemēram, lauciņš 
pavasarī sagatavots un apsēts, bet neravēts. Cits piemērs: dvieli 
ieliek stellēs, sāk aust, bet nepabeidz. Te „galdiņš pats nomaz- 
gāts, bet kājas nemazgātas”. Šinīs vārdos slēpjas arī prasība 
pēc laba un krietna darba un krietnām rakstura īpašībām, 
labiem tikumiem, skaidrības, tīrības, taisnības un taisnīguma. 
Dažs iedomājas, ka kaut kur likums ir rakstīts tikai priekš viņa 
kaimiņa un nevis priekš viņa paša arī. Viņš aizmirst, ka katrs 
likums ir visiem rakstīts um visiem jāpilda. (Aplausi.) Te ir 
tā pati doma iekšā. Ja kāds domā: vārdos jau var piekrist —_ 
tagadējam laikmetam, bet savās sirdīs nē — tad te ir atkal 
„galdiņš pats nomazgāts, galda kājas nemazgātas*. (Aplausi.) 
Dažs izlietos sava amata varu un stāvokli draugu un radu labā, 
bet draugs nedrīkst tuvāk par tautu stāvēt. Tautai jā- 
stāv tuvāk par draugu Mūsu un nākot | 
nes laiks prasa heroismu — šie ļaudis 
sniedz egoismu. Es viņu rīcību atzīstu 

par ļaunu un nosodu tagad kā arī nā- 
kotn ē. 

Vēl vienu piemēru. Ko jūs teiksiet par tādu parādību, ka 
viens vīrs notur dūšīgu patriotisku runu pie kāda svinību galda, 
um jūs dabūjiet zināt, ka tas pats vīrs pārdod savu namu tai 
pusei, kuju mēs negribam, ka tā top stiprāka. Te atkal „gal- 
diņš pats nomazgāts, bet galda kājas nemazgātas*. 

Jaunieši, mācaties visu pareizi izprast un esat no visas sirds 
darba darītāji un veicinātāji. Mācaties agri likumību, taisnību 
un tiesības augstu turēt. Ja jūs vērosiet, ka ne katrreiz ši 
prasība piepildās, tad jūs tūliņ nenoskumstiet, nezaudējiet 
drosmi, un dūšu, bet paliekat pie savas pareizās atziņas, ka 
beigu beigās uzvarēs taisnība un ar taisnību kopā ari jūs uz- 
varēsiet. 

Tālāk man vēl jāpiemin, ka bieža parādība ir tā, ka darbu 
sākat un atstājat pusceļā. Tāpat bieža parādība ir tā, ka mums 
nav līdzsvara starp darbiem un vārdiem. Mums vairāk 
vajadzētu sevi parādīt darbos kā vār- 
dos. Bet tieši mums še ir pagrūti ieturēt vajadzīgo samēru. 

Un tad: Laima iegriežas tikai tur, kur tīrība un spodrība. 
Vēl tālāk, svētdienās Dievs ienāk tikai tajās mājās, kur sestdie- 
nās viss balti nomazgāts. Protams, te. atkal līdzībā domāta 
cilvēka iekšējā skaidrība un tīrība. 

Šie "piemēri, pie kuriem es pakavējos, rāda mums ceļu uz 
sentēvu tikumiem, rāda ceļu, pa kuru mēs varam tikt pie lat- 
visko tikumu atjaunošanas un nostiprināšanas. Ja mēs gribam 
būt šī aicinājuma piepildītāji un izdarītāji, tad iesim pa šo ceļu. 
(Aplausi.) Lai radītu vietu šiem latviskiem tikumiem, mums ir 
nepieciešams tikt vaļā no tā, kas mums svešs ir pielipis. Dzīve 
un apstākļi bijuši tādi, ka ļaunais ņēma virsroku, bet labais 
palika kā degošas ogles zem pelniem. Tagad lai viss ļaunais 
tiek nomazgāts, tad jo balts būs mūsu ceļš un stipri būs tie 
pamati, uz kuriem mēs savu valsti uzcelsim stipru un vienotu, 
ļo viņa dibināsies un balstīsies uz tautas vienības. Centīsimies 
tikt vaļā no visa ārdošā un tā vietā liksim visu, kas stiprina 
un ceļ mūsu dzīvi. Lai nedomā neviens, ka tautas vienība ir 
tikai divi vārdi. Arī tautas vienība tikai tad piepildās, ja mēs 
atminam, ka šī tautas vienība ir saimnieciskās un sabiedriskās 
taisnības iemiesojums un izpaudums. (Aplausi.) Stādīsim pirmā 
vietā apņemšanos kalpot mūsu tautai, mūsu valstij. Bet arī 
mazināsim trūkumus mūsu dzīvē. Tad mēs redzēsim, ka labais 
aug augumā ar katru dienu, kas būs darbā pavadīta. 

Jūs, jaunatne, esat lepni savās sirdīs, ka arī jūs tiekat 
saukti un aicināti pie ši nākotnes valsts celšanas un nostipri- 

nāšanas darba. Juimns ir iespējas še līdzi strādāt. Esat lepni, 
ka jūs varat še atbildību nest. Esat arvien gatavi droši at- 
saukties uz katru aicinājumu dalību ņemt darbā un arī atbil- 
dībā. Esat nelokāmi pārliecībā, ka jūs uz šī ceļa paliksiet un 
no tā nekad nenovirzīsaties. Atjaunojat savās sirdīs katru 
dienu aicinājumu pie šī darba nākt un arī solījumu, ka jūs 
būsiet pie šī darba, būsiet šī darba darītāji, būsiet ticīgi un 
uzticīgi šī darba pildītāji. "Tas ir mans sveiciens jums šodien, 
mazpulku dalībnieki, un arī vadītāji un audzinātāji. Augat lieli, 
augat Latvijai!" 


Šī zeme ir un paliks mūsu. Padarīsim šo zemi varenāku un 
skaistāku | Kārlis Ulmanis 

Baltzaļie karogi. 


R. DZĒRVE, LLK priekšsēdētāja runa I mazp. vadītāju sanāksmē 24. IV 35. 


Mēs visi esam savās sirdīs izjutuši, 
ko nozīmēja savā laikā latviešu zemnie- 
kam „savs kaktiņš, savs stūrītis zemes." 
Latvietis verga un kalpa stāvokli uz sa- 
viem pleciem izjutis visā viņa smagumā. 
Zeme — „savs kaktiņš, savs stūrītis" 
cik daudz prieka, cik daudz klusu neiz- 
teiktu un neizteicamu domu slēpjas 
zemniekam šajos vārdos. Zemes dēļ 
zemnieks ir gājis asā cīņā, jo zemei ir 
jāpieder viņam un viņam pašam uz Ze- 
mes jābūt brīvam saimniekam. Cik 
daudz tūkstoš reizes zemnieku cilvēku 
pāris ir devies ar baiļu un gaviļu pilnu 
sirdi mežā iekšā, tuksnesī — postažā 
pēdējā, kur cits nekas neaug kā sūna 
un vilka kūla. Un pēdu pa pēdai, soli 
pa solim iekarojis dabu, kultivējis zemi, 
un atņēmis postažai viņas laupījumu. Tā bija grūta, nevienā- 
da cīņa, vienā pusē pirmatnejā, gadu tūkstošiem neizkustinātā 
zeme ar saviem spēkiem un elementiem, otrā — mazais sīkais 
cilveku pāris, kam vairāk nav kā divi roku pāri un neatlaidīga 
enerģija un zemnieka izturība. Šinī grūtā cīņā iegūtā zeme ir 
svēta. Vecāki, nododami zemi jaunai paaudzei, nozvērina to 
neizlaist zemi no rokām. 


_ _ Jaunā paaudze ir gan redzējusi vecās paaudzes cīņu, taču 
ciņā nav piedalījusies kā darbīgs līdzdalībnieks, 
bet uz vecāku p avēli. Un tā nu daudzreiz noticies, ka ve- 
cāki gan atstājuši mantu, brangi iekoptas mājas, bet nav ieau- 
dzinājuši saviem bērniem pašuzņēmību, pašdarbību, apķērību, 
cenšanos pēc lielākiem sasniegumiem. Bieži vecāku iekoptās 
mājās jaunajai paaudzei — bērniem nebija kur likt savus jaunos 
spēkus un zemnieku stiprumu. Ārī jaunai paaudzei 
vajadzēja savu cīņu, savu ideālu, savu līdumu pēc kā censties. 
Bez mērķiem, bez ideāliem jaunatne nodēd, viņa jūt, ka tai 
kautkā trūkst, bet nespēj pateikt, kā īsti. Viena daļa jau- 
natnes gadiem ilgi kalpoja vecākiem, bez atlīdzības, cerībā reiz 
mantot mājas. Bieži vien cerības nepiepildījās. Otra daļa at- 
stāja tēva māju, lai dotos pasaulē laimi meklēt.  Turīgākie 
zemnieki, lai sagādātu bērniem vieglākas dienas nekā paši dzī- 

vojuši un strādājuši, bērnus sūtīja pilsētā skolā. _Izs olotie, 
saprotams, lauku sētai bija zuduši. Pas kolotie vairījās no 
lauku darba un arī centās uz pilsētu laimi un dzīves pilnību 
meklēt. Šo „laimes meklēšanu" veicināja arī lielā mērā daži 
mūsu rakstnieki, tēlodami pilsētas dzīvi un pilsētas dzīves panā- 
kumus un darbu rožainās krāsās, ar viņas izpriecām un prie- 
kiem, zemes darbu uzskatīdami par smagu, vērtēdami par sīku 
un niecīgu. Viss vieglais, skaistais, vilinošais bija pilsētas uguņu 
apgaismots, kamēr tas, ko darīja um juta zemnieks, ma- 
zāk saistīja, mazāk pievilka. Līdz ar to šī cenšanās prom no 
laukiem bija pieņēmusi tik plašus apmērus, ka agrākās dzīvības 
un prieka pilnās lauku mājas sāka palikt tukšas un klusas. 
Pilsētas, turpretim, nezināja kur likt cerību pilnos jauniešus, 
kas, nerazdami savu ilgu un mērķu piepildījuma, bija nemierā ar 
sevi un ar visu pasauli. 

Lai šo tautas un valsts postītāju parādību izskaustu, b ija 
jārod jauna ideja lauku jaunatnes audzi- 
nāšanā, bij jārada jaunatnē interese un prieks par lauku 
darbu un lauku dzīvi, jādod iespēja pašiem darīt darbus arī 
bez pavēles, bez piespiešanas, jādod iespēja pašiem domāt un 
rast ideālus, kas spētu aizraut savu um visu mūsu dzīvi. Un 
īpaši, šim nolūkam liekas pacelta mazpulku ideja, un šim nolū- 
kam dibināti lauku jaunatnes mazpulki. 


Mazpulku idejas un kustības garīgais tēvs ir mūsu Prezi- 
dents un mazpulku Virsvadonis Dr. Kārlis Ulmanis. Viņš jau 
pirms kādiem trīsdesmit gadiem, dzīvodams Amerikā, bet ar- 
vien paturēdams dzīvas saites ar savu dzimteni un, sarakstīda- 
mies ar pazīstamo sabiedrisko darbinieku H. Enzeliņu, ierosina 
ieteikt lauksaimniekiem ierādīt saviem bērniem pa zemes gaba- 
lam, pa tīrumam, ko jaunie paši apstrādātu un no kura arī 
paši augļus saņemtu.  Šinīs norādījumos jau gaiši saskatāmi 
mazpulku idejas sākumi. 

1929. g. mazpulku virsvadonis ķērās pie mazpulku idejas 
reālizēšanas jau konkretāki. Un panākumi mums visiem tagad 
ir redzami. 

Ja nu metam vērtējošu skatu atpakaļ uz visiem mazpulku 
attīstības gadiem un atminamies tos apstākļus un faktorus, kas 
ierosināja mazpulku idejas nesēju — Mazpulku virsvadoni Dr. 
Kārli Ulmani ievest Latvijas jaunatnes dzīvē. mazpulku 
kustību, tad rodas jautājums — vai esam mazpulku ideju pa- 
reizi izpratuši, vai esam uz pareiza ceļa? Par cik esam tuvo- 
jušies spraustam mērķim? Uz to atbildot liels prieks atkārtot 
augstā Virsvadoņa teiktos vārdus kādās atceres svinībās: „La t- 
vijā ir tā priecīgā parādība, ka mazi 

pasākumi aug lieli!" Uz mūsu mazpulku kustību to 
pilnā mērā varam attiecināt. Mazpulku ideja priekš vairākiem 
gadu desmitiem kā maza liesmiņa dega Virsvadoņa krūtīs, un 
tagad tas jau ir viens liels liesmu plūdums, pāri visiem Latvi- 
jas laukiem un tas skar arī pilsētas. Ar stingru pārliecību va- 
ram teikt un atkārtot, ka mūsu tagadējā dzīvē mazpulku kus- 
tība ir veselīgākā kustība mūsu zemē. Viņa izveidojusies arī 
visspēcīgākā un idejiskākā kustība, kas sevī nes praktisku sa- 
prātu un veselīgus ideālus. Šis atzinums ir tik pārliecinošs un 
uzvarošs, ka ideju, kas bija domāta tikai lauku jaunatnei, va- 
ram ar pilnu tiesību un pārliecību propagandēt arī pilsētu jau- 
natnei, jo mūsu dzimtās zemes audzinošais spēks ir liels un ap- 
brīnojams. Zeme māca un rāda, ka tikai darbs, kas darīts ar 
prieku, centību, izturību, neatlaidību un darba mīlestību, vaiņa- 
gojas panākumiem un nes labus augļus. Darbs un pacietība 
nostiprina raksturu un izveido jauniešu fiziskos un garīgos spē- 
kus. Tādēļ šis audzinātājs darbs mazpulkos jāstrādā visiem 
mazpulku dalībnieku gados esošiem Latvijas jauniešiem. 

Kā jau tagad ir pierādījies, tad ar dzīvi un darbu maz- 
pulkos tiek vienoti arī pēc sociālā stāvokļa un tautības dažādi 
jaunieši. Darot vienu darbu, tiecoties pēc viena mērķa, cilvēks 
ar cilvēku saaug tuvāk, iepazīst viens otru un viens otru mācās 
arī cienīt. Praktiski ikviens mazpulka dalībnieks, sevišķi tie, 
kam dzīvē stājoties būs jāsaimnieko savā tēva sētā, ir guvuši 
drošas zināšanas, nebaidīsies vairs no riska par jaunu 
kultūru jeb jaunas saimniekošanas iespējām. 

Ļoti svarīga ir mazpulku darba garīgā nozīme, jo nākošais 
zemnieks nevarēs strādāt tikai savā saimniecībā, bet tam jā- 
izprot un jāpārzina pat visa tautsaimniecība, savas valsts mērķi 
un iespējas kā saimnieciskā, tā garīgā laukā.  Mazpulka 
dalībniekus, strādājot mazpulka sabiedrisko darbu, tāpat apstrā- 
dājot savu mazo lauciņu, vadījuši jau daudzi 
piedzīvojumi. Līdz ar šo patstāvīgo darbu augusi izpratne 
par zemi un viņas vērtību. Un visu to, ko cilvēks izprot, viņš 
arī iemīl. Tā ir arī mazpulku dalībniekiem: zeme, zemes darbs 
un zemes svētība tiem nekad nebūs sveša, vienalga, vai nu 
viņi paliks laukos jeb arī strādās kādu citu darbu pilsētās. |Ar 
visu to stiprināsies mazpulku dzīvē dziļi vienota doma — 
saprašanās gars, kura mums, latviešiem, tik ļoti trūkst. Maz- 
pulku ļaudis, vienalga, no kura Latvijas stūra tie nāk, visi jūt, 
ka viņi tiešām īsti latvieši, vienas zemes kopēji un viņas apdzī- 
votāji. Mazpulku sadzīvē, viņu sabiedriskā darbā pamazām 
ieaugusi iecietība, veselīga sacensība arī gara dzīvē. Prak- 
tiskam darbam līdzi iet skaidri ideoloģiskas atziņas ar veselīgu 

domu, kas pievērsta dzīvei, darbam un pienākumam pret zemi, 
tautu un pret valsti. 

Tad vēl kādu vārdu par mazpulkos ievestām pieccīņām. 

Mērķis šim sacīkšu veidam — pieccīņai — ir sasniegt 
jaunatnes vispusīgu attīstību. Šis sacīkšu veids cenšas sniegt 
kā aroda zināšanas, tā arī vispārīgi intellektuālo un fizisko at- 
tīstību. Un tieši šai attīstībā guļ mūsu nācijas spēks — mūsu 
nākotne. Mēs esam atkal sapratuši, ka tikai labs darbs ceļ 
cilvēka cieņu, tikai krietnas spējas var pacelties līdz vadonībai. 
Tadēļ šī sacensiba, tadēļ šī veselīgā mērošanās spēkiem, kas 
rāda, kādus kalngalus mēs savā ikdienišķīgā dzīvē varam sa- 
sniegt, kas rāda arī, cik tālu var iet censība un kādus augļus 
tā nes. Prasme, centība, modrība, gara intelliģčence visiem nākot- 
nes darba darītājiem ļoti vajadzīga, bet sevišķi tā vajadzīga 
jauniem lauksaimniekiem, jo tiem jārīkojas un jārīko. Tiem 
jāzina, ka visa dzīvā Dieva radība, sākot ar cilvēku — pašu 
darba darītāju, ar dzīvniekiem un dažādiem augiem, ka katra 

l šī dzīvība ir jūtīga pret visiem iespaidiem un sevišķi pret tiem, 

kas viņai nes ļaunu. Lauksaimniekam tas viss jāizprot, jāno- 

: vērtē, instinktīvi jāizjūt — kas vairo katra labsajūtu, jāzina, lai 
katra viņa rīcībā padotā dzīvība labi jūtas un attīstās. 

Tagad, kur izved mūsu skolu pārkārtošanu, kur daudz ko 
pārvērtē, pievēršot skolu vairāk praktiskai dzīvei, sevišķi laukos 
pamatskolās ieved lauksaimniecības mācības priekšmetus, varētu 
domāt, ka mazpulkiem tad paliek visai maza nozīme. 
Tomēr jāatzīst, ka skola un dzīve mazpulkus neizslēdz, un nekad 
neizslēgs viens otru, bet gan tikai papildinās. Mazpulku jau- 
niešiem skolā iegūtās mācības iespējams pielietot praktiskā dzīvē, 
ierosmi, pašdarbību, uzņēmību un visas agrāk minētās pozitīvās 
ipašības attīstīt līdz augstākam dzīvei atbilstošam līmenim, kas 
skolā, viņas īpatnējās iekārtas dēļ, mebūtu iespējams. 

Skolā vien jauniešiem nebūs iespējams sasniegt tādu gatavību, 
ka varētu uzņemties saimniecības vadīšanu vai arī no vecākiem 
pārņemt kādu atsevišķu mājas darba nozari, kas dotu ienā- 
kumus, kas nodrošinātu iztikšanu un uz priekšu iešanu. Tak 
mazpulks dod šo iespēju lauksaimnieku jaunatnei mājās palikties, 
dod iespēju vairāk saprasties un sadarboties ar vecākiem. Ar 
to nākotnē lielā mērā uzplauks visas mūsu lauku sētas, vairo- 
sies labsajūta laukos, jo lauku dzīve varēs sniegt lielākas ērtības 
saviem iedzīvotājiem.  Mazpulku vadītāju lielais uzdevums nu 
ir — radīt mazpulku dalībniekos tik dziļu sajūsmu par darbu, 
ka viņi justu un mācītos saprast labības druvu viļņojumu un lai | 
viņu darba gaitās ejošās kājas nekad nejustu vairs zemes | 
smagumu, tad darbs sekmēsies un panākumi būs lieli. | 

Nevar neatzīmēt arī to iespaidu mazpulku dalībnieku d v ē- 
selēs, ko atstāj saviļņojuma un sajūsmas pilnie brīži, sperot 
kāju pirmo reizi uz sava lauciņa, kaisot viņam pirmo reiz uzti- 
cēto sēklu zemē, vērojot pirmos dīgstošos asnus pašu strādātā 
un koptā zemē. levācot pirmos augļus, vedot un izstādot ap- 
skatēs sava darba panākumus, jaunās sirdis priekā dreb un 
g avilē. Tas viss kā raisīt raisa jauniešu dvēseliskos spēkus, 
vairo sparu un uzņēmību, kas irdrošākā ķīla izcilām sekmēm „lie- 
lajā dzīvē.” Nevaram arī atstāt neatzīmējuši tā brīža izjūtas 
iespaidu, ko mazpulka dalībnieks izjūt, dodams savu svinīgo soli- 
jumu. Paceļot roku, acis vēršas uz augšu, un itkā visa viņa 
būtne cenšas uz augšu savienoties ar to lielo visuma spēku un 
gaišumu. Atskan svinīgā izjūtā teikti vārdi: „Es svinīgi solos 
klausīt Dievam un vecākiem, ziedot savu prātu skaidrākām 
domām, savu sirdi taisnībai un kvēlākai sajūsmai, savas rokas 
cēlākam darbam un savu veselību labākai dzīvei, sava maz- 
pulka, savas dzimtās zemes — Latvijas un tautas 
labā." 

Tad vēl beidzot trešais moments, paceļot savu vienības 
simbolu — savu baltzaļo karogu pret zilajām, saulainajām debesīm, 
viņi itkā saskata un redz karogā sevi, savu skaidro dvēseli kā 
lielu, baltu neuzartu, neapsētu tīrumu. Kādas vagas tur tiks 
dzītas, kāda sēkla tiks kaisīta, tādus augļus tas nesīs. Viņi 
redz to lielo zaļo cerību lauku, to laimes simbolu — Čutr- 
lapaino āboliņu, bet viņi zina arī, ka laimei pa priekšu būs 1et 
darbam, redz visa saturētāju brūno kātu, kurš nozīmē zemi, kas 
par visdārgāko cenu iegūta; viņi zina, ka viņu tēvi te zemes 
dēļ cieta, viņu asins te lieta. Viss, viss pie šīs zemes simtu 
saitēm tos sien, bet pāri visam tam un visdrošākā vietā ieliktas 
dzidrās valsts krāsas, kas viņiem vienmēr atgādina un atgādinās 
kalpot valstij, turēt valsts intereses par visu dārgākas, jo 
pazaudēt savu valsti ir dzīvē pazaudēt visu. 

Ar mazpulku kustību tiek atjaunoti un godā celti visi tie 
mūsu senču tikumi, kas latviešus stiprus darījuši, palīdzējuši 
pārciest gadu simteņos daudzas vētras un negaisus, izcīnīt 
daudzas goda pilnas cīņas, nodibināt savu neatkarīgu valsti. 

Mazpulku rindas būs arī tās, kas dos lielu skaitu jaunu 
varoņu, kas vis nevīstošu vaiņagu Latvijas labklājības un slavas 
mirdzumam. Baltzaļie karogi, gaiši plīvodami mūsu zemē, būs 
tas pamats, uz kura droša un laimīga būs mūsu jaunatne un 
droša mūsu valsts. 


Es labprāt vēlētos redzēt jaunatni, kas neko neuzņem akli, bet kas mīl 
pētīt, sevi veidot un izstrādāt sev noteiktus dzīves uzskatus. T. Masariks 

Mazpulku parāde 


Mazpulku dalībnieku garīgā un valstiskā 


audzināšana 
ARN. LŪSIS 


Viens no visgrūtāk atrisināmiem jautājumiem mūsu organi- 
zācijas dzīvē ir tas, kas ska; mazpulku dalībnieku garīgo un 
valstisko audzināšanu. Mēs nevarējām šim jautājumam aiziet 
vienaldzīgi garām. Mums vajadzēja to uzņemt savā darba sa- 
dalījumā tādēļ, ka mūsu uzdevums nav tikai sagatavot jau- 
natni lauksaimniecībai un ar to saistītiem darbiem — t. i. mūsu 
uzdevums nav vienīgi krietnu lauksaimnieku, bet pirmā un 
galvenā kārtā krietnu cilvēku audzināšana — tādu 
cilvēku, kādus prasa tagadējais laiks un «mūsu jaunā morāle, 
kas pirmā vietā aicina stādīt tēvuzemes un tautas laimi un 
labklājību. Tagad, kad mēs tikdaudz dotnājam par latviskās 
Latvijas celšanu, kad tikdaudz darba un līdzekļu tiek ziedots 

ši mērķa sasniegšanai, mēs arvien skaidrāk saredzam, ka ceļš uz 
latvisko Latviju ir — ceļš uz latvieti pašu. Cilvēka au- 
dzināšana un—arī pāraudzināšana—ir ta- 
gadējā laika galvenais un svarīgākais 
uzdevums. Mūsu Virsvadonis vairākkārt ir aizrādījis, ka 
viņš sagaida, lai no mazpulku dalībnieku vidus nāktu to jauno 
sabiedrisko darbinieku izlase, kas nākotnē spētu piepildīt taga- 
dējā laikā sludinātos ideālus. Veco paaudzi, kas augusi un 
dzīvojusi citādos apstākļos, nevar un arī nekad nevarēs pārvei- 
dot vienā dienā, vai vienā gadā. Un tādēļ mums jāiet pie 
jaunatnes. Mums jādomā par jaunatnes garīgo um valstisko 
audzināšanu, jo taisni mazpulku organizācija ir tā skola, kurai 
jācenšas atjaunotai Latvijas valstij sagatavot krietnus un apzi- 
nīgus pilsoņus. 

Mēs nevaram un nedrīkstam atstāt šo darbu vienīgi skolai 
un ģimenei, jo skolai ir pašai savi — ļoti svarīgi uzdevumi un 
daudzās ģimenēs vēl, diemžēl, valda tāds gars, kas nācionālai 
lietai var nākt tikai par sliktu. Pagājušā gadā, sastādot ap- 
taujas veidlapas visiem mazpulku vadītājiem, šī raksta autors 
tur uzstādīja arī šādu jautājumu — kas, pēc jūsu domām, 
būtu darāms mazpulku garīgās audzināšanas problēmu atrisi- 
nāšanai? 

Mums bija pārliecība, ka mazpulku vadītāji, no kuriem 
lielum lielais vairums ir jaunatnes audzinātāji — varēs šai dar- 
bā nākt ar jauniem ierosinājumiem un aizrādījumiem. Bet — 
daudzi vadītāji uz šo jautājumu nemaz nav atbildējuši. Daļa 
atzīstas, ka neesot kompetenta par to spriest. Un „arī visas 
pārējās atbildes ir apmēram šādas: „Būtu mazpulkiem jāie- 
kārto bibliotēkas un lasītava (kur tas iespējams) ar labām grā- 
matām un laikrakstiem. Domāju, ka labi būtu arī populāri 
priekšlasījumi — kursi par sabiedriskiem jautājumiem.  Maz- 
pulku orķestri paceltu interesi pret organizāciju un sekmētu tās 
mērķus, tāpēc tos vajadzētu pabalstīt.” 

Kāds cits mazpulku vadītājs raksta: „Noturēt vairāku maz- 
pulku kopējas sanāksmes, kuras atklāt ar garīgu aktu. Pēc 
tam šinīs sanāksmēš ziedot laiku — noturot referātus par mūsu 
arg dzimteni Latviju, viņas vadoņiem, brīvības cīņām 
un t. t.” | 
i Apmēram līdzīga satura ir visas atbildes. Un — kaut arī 
jaunus, spilgtākus ierosinājumus no tām neizdevās gūt — to- 
mēr tām ir pozitīva daba, jo tās liecina, ka ceļš, kādu mēs 
līdz šim esam gājuši mazpulku dalībnieku garīgā audzināšanā 
— ir bijis pareizs un par pareizu atzīts arī mo to mazpulku 
vadītāju puses, kas par šo jautājumu ir domājuši. Un liekas — 

nekādu jaunu Amēriku šai ziņā mēs arī neatradīsim, um mums 
tāda nemaz nav jāmeklē, jo jaunatnes garīgā audzināšana ir ' 
pārāk nopietna lieta, lai ar to varētu eksperimentēt un izdarīt 
dažādus mēģinājumus. 

Pieskaroties apcerējuma tiešai tēmai, man vispirms jāaizrāda 
— ka ar mazpulku jaunātnes garīgo audzinā- 
šanu mēs nesaprotam vienīgi tās prāta un 
jūtu attīstīšanu — t.i, mūsu mērķis nav tikai papil- 
dināt jaunatnes zināšanas, izdaiļot viņas iekšējo cilvēku. P i r- 
mā vietā mums jāņem vērā personības 
viengabalainība un nedalāmība. Mums jā- 
cenšas attīstīt visas tās labās spējas un dotības, kādas ir atro- 
damas katrā mazpulku dalībniekā kā topošā personībā. Nav 
nekādas nozīmes apgrūtināt jaunatni ar neskaitāmām zinātnis- 
kām teūrijām, nav nozīmes tai sniegt pamācības un aizrādīju- 
tāķ mus — ja cilvēks tiek atstāts novārtā, ja aiz visas šīs zināšanu 
|85 bagāžas nosmok personība. Cilvēks — kas mazāk zinās — 
dzīvē tomēr varēs kļūt uz priekšu, jo viņam dota iespēja mā- 
|špa | cīties līdz mūža galam. Bet tas, kas nebūs izveidojis savu 
v= raksturu — ātri vien apmaldīsies un nekur tālu uz priekšu 
i netiks. Tā tad rakstura izveidošana ir maz- 
pulku organizācijas garīgā audzināša- 
nas darba pirmais un galvenais uzde- 
vums. Un — kas tad ir stipra rakstura galvenā iezīme? Tā 
ir — griba.  Tēraudcieta, nesalaužama, neatlaidīga un 
nepiekāpīga griba. Tā griba, kas dzīvē neļauj svārstīties un 
meklēt kautkādu „zelta vidusceļu", bet neatlaidīgi un nešau- 
bīgi tiecas pretim iecerētam, ilgotam mērķim. Griba, kas liek , 
šo mērķi vai nu sasniegt, vai arī cīņā par viņu aiziet bojā. 
! Visi tie lielie vīri, kujus kā sava laikmeta glābējus mēs sa- 
i | stopam vēsturē —ir gribas cilvēki. Tāds, piemēram, ir Romas 
| impērijas nodibinātājs un ģeniālais kapavadonis Gajs Julijs Ce- 

zars, kas teicis tik nopietni pārdomājamos vārdus: „Dzīvē nav 
ne laimes, — ne nelaimes — ir tikai stipra un vāja griba." 
Tāds gribas cilvēks bijis puritāniskais Olivers Kromvels, lielais 
iekarotājs Napoleons Bonaparts un c. Un tādi gribas cilvēki 
ir jaunākā laika tautu vadoņi, starp kuriem izcilā vietā stā- 
dāms mūsu Virsvadonis — Valsts un ministru prezidents Dr. 
Kārlis Ulmanis. Katrs viņa — un reizē ar to arī 
visas tautas sasniegums ir neatlaidīgas gribas rezultāts, kuru 
viņš aizvien pratis pamodināt savos tuvākos un tālākos līdz- 
strādniekos, mudinot tos nebaidīties no grūtībām un ticēt, ka 
viss ir iespējams, ko cilvēks stipri un neatlaidīgi grib. 

Un gribas cilvēks ir arī nākotnes cilvēks, jo dzīve ar katru 

dienu vairāk attaisno viņai veltīto salīdzinājumu, proti, ka tā 
ir cīņa. Grūta un nesaudzīga cīņa, nevis patīkama un ērta 
pastaigāšanās. Tagadējais laiks, kuru mēs par lielu saucam, ir 
liels kļuvis tikai cīņā, kādu latvieši sākuši par savu saim- 
niecisko, kultūrālo, politisko un idejisko neatkarību. Un šai 
cīņai, kas, bez šaubām, nebeigsies ne rīt, me parīt, mums ir 
jaunatne jāaudzina. Mums ir jāiemāca viņai tas lielais karo- 
šanas prieks, kas izrauj cilvēku no mietpilsoniskas omulības un 
vēlēšanās saldi tin ērti ierīkoties kādā siltā un patīkamā stū- 
rītī. Mums ir jāizved jaunatne laukā no tēva sētas šaurām 
robežām un jāatdod tautai — tas ir, mēs nedrīkstam to izlaist 
lielā dzīvē bez pārliecības, kas izskan Virsvadoņa mudinājumā: 
„Katrs savā — bet visi valsts darbā'. Un šim valsts darbam 
noderīgs būs tikai gribas cilvēks. Gribas vājums — un ar.to 
saistītā rakstura nenoteiktība — ir tas piedauzības akmens, pār 
kuru vēl tagad nākas klupt vienam otram citādi, varbūt, itin 
krietnam sabiedriskam darbiniekam, kas nespēj turēties pretim 
kārdinājumam un nav varējis valsts un tautas intereses stādīt 
augstāki par savām personīgām, savu radu un savu draugu 
vajadzībām. Tādi cilvēki nākotnei neder. Viņi ir nolemti iznī- 
cībai tāpat kā tas bālais jauneklis — sapņotājs, kas dominēja 
latviešu literātūrā šī gadu simteņa sākumā, un kuram, bez 
šaubām, ir sava zināma pievilcība un teātrāls romantisms. Un 
— paldies Dievam, ka dzīvē tādu bija maz, pavisam maz. Jo 
tad mēs neko nebūtu sasnieguši. Jaunekļi, kas nespēj pat mušu 
no deguna nodzīt, jau iepriekš netaisot skumju un bēdīgu seju 
— nebūtu izkarojuši brīvību savai tautai, nebūtu atjaunojuši 
karā nopostītās mājas un atmatā atstātās druvas, jo šīs pasau- 
les lietas viņus neinteresē. Bet īstā, reālā dzīve — nevis sapņi 
— (mums ir jāstāda pašā pirmā vietā. Un tam, kas grib dzī- 
vot — vajaga gribēt. Tāpat gribēt, kā graudi grib pārvērsties 
vārpā, kā koks grib salapot un puķe ziedēt. No vairākiem maz- 
pulku vadītājiem nācies dzirdēt pārmetumus, ka mēs rīko- 
joties netaisni, šos sapņotājus nopeldami un itkā atņemdami 
tiem tiesību dzīvot un pastāvēt. Bet — mēs nevaram un ne- 
drīkstam citādi rīkoties. Tā būtu liktenīga audzināšanas kļūda, 
ja mēs šos zēnus uzstādītu citiem par priekšzīmi, ja mēs darba 
un gribas vietā par cildenāko rakstura īpašibu tostādītu mīkst- 
čaulību un jūsmošanu, kuras gala rezultāts vienmēr ir — vilša- 
mās um asaras. Mēs nedrīkstam jaunatnei rādīt tos, kas lemti 
bojā ejai. Mums jārāda viņai tie, kas dzīvo um dzīvos, spītē- 
dami visām likstām, piemeklējumiem un nelaimēm. 


Lūk — tādēļ "mums jārūda mazpulku jaunatnes griba, uz- 
ņēmība, darba prieks. Te, saprotams, nekas nebūs panākams 

tikai ar priekšlasījumiem, pastāstiem un izrādēm. Te pirmā 
vietā jaunatnei palīdzēs pats mazpulka vadītājs kā gribas 
cilvēks, mazpulka vadītājs, uz kuru arī varam attiecināt sko- 
lotājiem veltītos, dziļi zīmīgos Izglītības ministra prof. A. Ten- 
teļa teiktos vārdus: „Audzinātājs nedrīkst būt algots gans.” 
| Mazpulku vadītāja dzīvā priekšzīme te būs galvenais dzinējs- 
E spēks. Bet — daudzkārt gadās tā, ka mazpulku vadītāji ne- 
ši spēj jaunatnē šo lielo gribu atmodināt, jo viņiem pašiem tās 
ši dažkārt trūkst. Zināms — nav tiēsības apgalvot, ka tādēļtie būtu 
£ slikti vadītāji, jo mums katram ir savas kļūdas un mēs no tām 
x] nevaram viegli izbēgt. Bet — nevajaga šīs savas vājās īpašibas pa- 
Ši rādīt citiem. Sevišķi jaunatnei nē. Citādi sekas var būt stipri 
i bēdīgas. Mazpulku vaditājs nedrīkstētu nekad teikt saviem 
jauniem draugiem: „Mēs nevarēsim.* „Mēs varēsim — 
ja vien mēs neatlaidīgi un stipri gri- 
bēsi m” — tādai jābūt īsta vadītāja valodai. Arī tad, ja 
dažkārt pašam vadītājam uzmācas šaubas par to, vai tiešām 
nolemtais darbs nebūs pārāk liels un grūts, labāk temēr ir 
mēģināt, nekā turēt rokas klēpī. Mazpulkā jaunatnei ir jāieau- 
dzina šī lielā griba, lielais gribas spēks, kuru daudzkārt izni- 
cina uzskati, kādi par bērnu audzināšanu vēl valda dažā labā 
ģimenē, kur māte un tēvs, labu vēlēdami, liedz bēr- 
nam reālizēt savas pašdarbības tieksmes, aizrādot, ka tas vēl ir 
: darbam par mazu, ka tas tikai nosmērēsies pats un nosmērēs, 
(S) savas drānas.  Mazpulkā mēs, turpretim, ļaujam jaunatnei 
ī= strādāt. Nevis tādēļ, ka mēs cerētu no viņas darba gūt lielas 
materiālas vērtības, bet gan tādēļ, ka patstāvīgs darbs veido 
raksturu — galvenā kārtā gribu.  Gribai blakus nostājas otra 
rakstura īpašība, kuja mums jācenšas izveidot un nostiprināt 
i mazpulku dalībniekos. 
| Tā ir — uzņēmība sabiedriskam darbam. 
Latvju tautas raksturā dominē tieksme uz darbu. Mēs varam 
būt priecīgi, ka sliņķu mums tiešām ir samērā maz. Un — ja 
arī tādi retums atrodas, tad tie nav nekādi pārliecināti savas 
profesijas pārstāvji, bet vēl ārstējami ļaudis, kuri nespēj atbrī- 
voties no negātīvās ideoloģijas, kas liek darbus dalīt baltos un 
melnos darbos. 

Bet — mēs esam lieli individuālisti.  Uzņēmība, kura pie 
latviešiem spoži atmirdz tad, kad jāceļ sava personīgā dzīve 
un labklājība, pamazām sāk apsīkt tad, kad jāķeras pie sabie- 
driskiem pasākumiem, sabiedriskiem uzņēmumiem. Tagadējais 
laiks gan mūs lielā mērā ir pāraudzinājis, bet panākumi vēl 
tomēr nav tādi, kādiem tiem vajadzētu būt. Tam ir dažādi 
iemesli. Rūgtie piedzīvojumi nesenā pagātnē un ar tiem saistītā 

neuzticība, nespēja no partiju skaldīšanās polītikas iedzīvoties 
vienības politikā, viss' tas attur vecāko paaudzi no sabiedriskā 
darba un liek tai ar zināmu skepsi raudzīties uz jauniem pasā- 
kumiem. 

Nākotnē šis aktīvitātes trūkums ir jāiznīcina. Mūsu 
tautas uzskatos par sabiedrisko dzīvi un piedalīšanos tajā ir 
jānotiek radikālam apvērsumam, tālu ejošām  pārmai- 
ņām, jo tautas vienība — kura ir tagadējā laika ideāls — vis- 
pirms ir jāsaprot kā darba un sadarbošanās vienība. No indi- 
viduālā mums jāpāriet uz kollektīvo, no personīgā — uz vispā- 
rīgo. Mums, protams, nav jācenšas rītdienas sabiedriskos dar- 
biniekus padarīt par pūļa cilvēkiem, kuriem trūkst pašiem sa- 
vas gribas un savu domu, kas ļaujas vadīties mo masas un 
tās daudzkārt neapvaldītām tieksmēm.  Jaunatnē nav jāiznī- 
cina viņas „pats”. Bet tai ir jāieaudzina vienkāršākā no visām 
atziņām, ka kopēji darīts darbs ir ražens darbs, ka kopējiem 
spēkiem var panākt tādus sasniegumus visās dzīves nozarēs, 
kādus viens cilvēks — lai kā arī viņš to vēlētos — nekad pa- 
nākt nespēj. Šāds kopēji darīts darbs — un ar to saistītie 
kopējie prieki un bēdas — modina cilvēkos solidaritātes, līdz- 
atbildības izmaņu. Vēl vairāk — tā izaug par likteņa vienības 
izmaņu — kāda, piemēram, pamostas tautās dzīves grūtos brī- 
Žos, um kāda bija pārņēmusi arī mūsu tautu nesenās brīvības 
cīņās, kur garīgi stiprākie uzvarēja nesamērīgā pārspēkā esošo 
brutālo varu. 

Bet — sabiedriskam darbam cilvēks ir jāatmodina, jāiekus- 
tina. Un vislabāk to darīt jau agrā jaunībā, tad, kad veidojas 
un top jaunā cilvēka raksturs. Ar prieku mums tagad nākas 
konstatēt, ka mazpulki šai ziņā savu uzdevumu ir izpratuši. 
Tagad laukos vairs nenotiek gandrīz neviens plašāks sarīko- 
jums, kurā nepiedalītos un netiktu aicināti piedalīties arī maz- 
pulku dalībnieki. Mēs negribam un nedrīkstam atdalīties no 
tautas, kļūt par kautkādu korporāciju vai atsevišķu cunfti, kas 
kultivē separātisma un tošķirtības tieksmes. Mums ir jāiet 
As; ar tautu, lai jaunatne ar to saaugtu vienā, nedalāmā vie- 
nībā. 

Vispirms mums, protams, jāmeklē ceļš uz sava pagasta un 
novada sabiedrisko dzīvi. Mums jāmācās un jāmāca sadarbo- 
ties ar vietējām sabiedriskām organizācijām, no kurām tagad 
mums visradnieciskākās ir jaundibinātās lauksaimniecības bie- 
drības un aizsargi. Mums jādod mazpulku jaunatnei iespēja 
iepazīties tuvāki ar šim organizācijām, kuru rindās mēs labprāt 
redzētu iestājamies tos dalībniekus, kas sasnieguši pilngadību. 
Vadītājam šai ziņā jābūt ierosinātājam, uzmudinātājam un atbals- 


245 








II = = S as 3 AT 





tītājam. Viņa personīgās jūtas un ieskati nedrīkst būt par 
-: iemeslu tādai rīcībai, kādu man, piemēram, nācās piedzīvot 
= kādās plašākās svinībās R. pagastā, kur vadītāja palīgs, atraz- 
ķi damies diezgan asās attiecībās ar pagasta pašvaldību, bija mē- 
ģinājis atrunāt mazpulku dalibniekus no piedalīšanās šinī sarī- 
kojumā un arī pats nebija ieradies, kautgan šie svētki bija liels 
Š notikums pagasta dzīvē.  Sabiedrīskā aktīvitāte ir viens no 
S galveniem priekšnoteikumiem nācionālās valsts saimnieciskai un 
2  kultūrālai jaunuzbūvei. Kamēr mēs katrs ieslēgsimies tikai savā 
= sētā, kamēr mēs katrs domāsim tikai par sevi — tautas vienība 
IZ vairāk izpaudīsies tikai vārdos, ne darbos. Sevišķi liela vērība 
; šai ziņā ir piegriežama spējigākiem mazpulku dalībniekiem, 
kuri, cerams, arī turpmāk izvirzīsies sava pagasta sabiedriskās 
dzīves priekšgalā. Par viņu sagatavošanu sabiedriskā darba 
uzdevumiem esmu jau rakstījis šinī pat Žurnālā agrāk. („Va- 
doņu meklēšana.” 1936. g. „Vadītājs Ne 2.), Bet tam, kas sa- 
biedrisko darbu grib strādāt, ir vajadzīga vēl viena rakstura 
īpašība. To sauksim par atbildības izmaņu, atbil- 
dības jūtām. 

Ar katru dienu vairāk mēs attālināmies no tā laika, kad 
pagasta sabiedrisko, saimniecisko un kultūrālo dzīvi vadīja cil- 
vēki, kas bija tikai līdzeklis savu vēlētāju interešu aizstāvēša- 
' nai un sasniegšanai. Viņu sirdsapziņa bija — šo vēlētāju griba. 
kc Tai viņi paklausīja, mierinādami sevi ar domu, ka tad, ja nāk- 
. | sies sadurties ar likumu, viņu vēlētāji centīsies tos visiem spē- 

i kiem glābt un aizstāvēt. 

Tagadējais laiks sabiedriskos darbiniekus ir atbrīvojis no 
šiem aizbildņiem, un tie, kas vispārības labā strādā, nes atbil- 
dību tikai valsts augstākās varas un savas sirdsapziņas 
priekšā. „Pats dari — pats atbildi'' — kādreiz teicis mūsu 
Virsvadonis. - 

Šī lielā atbildības izmaņa jāmodina arī mazpulku jaunat- 
nē, un tas ir mūsu garīgās audzināšanas uzdevums. Mazpulku 
dalībniekiem jāpierod pie patstāvīgas domāšanas un patstāvīga 
darba. Tiem jāapzinās, ka viņiem pašiem būs jāuzņemas at- 
bildība par to, ko ir darījuši — un pašiem arī jāmēģina no- 
vērst kļūdas, ja tādas būtu atgadījušās. Ja tas tā būs — tad 
izzudīs jaunatnes paviršība, tā, darbu darot, kļūs nopietnāka, 
apzinīgāka. Darbu gan daudzkārt var darīt rotaļājoties, bet 
darbs pats nekad nav rotaļa bijis un arī nekad nebūs. Darbs 
ir liela nopietnība, un labi ir mazpulka dalībniekiem atgādināt, 
ka darbam jāģatavojas tā, itkā kad mēs taisītos Dievu lūgt, 
Šai vietā es gribu vēlreiz atgādināt, ka no audzināšanas vie- 
dokļa nepareizi rīkojas tas mazpulka vadītājs, kas, piemēram, 

izņem no rokām spalvu mazpulka sekretāram, lai pats uzraks- 
tītu kādu ziņojumu novada inspektoram, līdz ar to nedodams 
iespēju šim zēnam vai meitenei patstāvīgi izpildīt savus pienā- 
kumus un notrulinādams viņu atbildības jūtas. Tas ir tikai 
viens konkrēts piemērs, par kuru iznāca diezgan garas pārrunas 
Jelgavas novada mazpulku vadītāju kursos Svētē pagājušā va- 
sarā. Vadītāji, kas tā rīkojušies, aizbildinājās ar nevaļu un 
dalībnieku vājām zināšanām. Viņiem, lūk, neesot laika trīs 
vai četras reizes izlasīt un izlabot vienu un to pašu rakstu. Un 
tādēļ viņi to labāk paši sagatavojot. 

— Lai nu tas būtu kā būdams, šāda rīcība tomēr nesaskan 
ar mūsu audzināšanas metodēm un tā mūsu organizācijā ir 
katrā ziņā jāizskauž. Tā ir jaunatnes izlutināšana. Un mēs 
nedrīkstam lutināt tos, kurus dzīve nelutinās. Tas, kas savu 
darbu būs tris un vairāk reizes pārlabojis, ātri vien to iemā- 
cīsies, bet tas, kas viņu vēros tikai notālēm, visu redzēto ātri 
aizmirsīs. 

Tāpat mēs nedrīkstam atstāt nesodītus arī tos mazpulka 
dalībniekus, kas nav savus pienākumus kārtīgi un apzinīgi iz- 
pildījuši. Mēs nedrīkstam aizmiegt acis, redzot jaunatnes kļū- 
das, domāt, ka tā pati reiz no savām vājībām atbrīvosies. Mēs 
nedrīkstam jaunatni atbrīvot no atbildības par savu darbu tikai 
tādēļ vien, ka tā ir jaunatne. Nē — arī viņai ir jāpierod pie 
apziņas, ka, iestājoties mazpulkā, tā ir iestājusies organizācijā, 
kur valda taisnība un stingra disciplīna. Protams — šai dis- 
ciplinai jābalstās uz tiem pamatiem, kas nav celti ar varas un 
kautkāda militāra „režīma*' palīdzību. Šī disciplīna jāsaprot kā 
mazpulku dalībnieku „iekšējā un ārējā stāja" un kā tādai tai arī 
jāizaug. Šim jautājumam tuvāki pieskaršos kādā no saviem 
turpmākiem rakstiem. Pagaidām gribu aizrādīt tikai to, ka 
piedot nozīmē nepareizi audzināt. 


Ko šaubīties par nespēku, 
Liels darbs kad vājam darāms. 
Caur pastāvīgu cīniņu 

Nekas nav neuzvarams. 


Fr. Malberģis. 


247 











Skaistā bilžu grāmata 


Mazpulku dalībnieku vecuma grupas 


Agr. N. CĪRULIS, Talsu-Ventspils novada mazpulku inspektors 
(Turpinājums.) 


Turpinot pārrunas par mazpulku dalībnieku vecuma grupām, 
pakavēsimies pie I] (no 12—16 g. v.) un III (no 17—21 g. v.) 
vecuma grupas, pieminot šo grupu jauniešu psīcholoģiskās īpat- 
nības un varbūtējo vielu nodarbībām mazpulkā. 


II vecuma grupā iedalāmi 12—16 g. v. zēni un 
meitenes līdz II pakāpes pamatskolas beigšanai (V un VI kl.) 
un gimnazijas jaunākās klasēs. 

Ar šo vecumu bērni sāk jau uztvert parādību atttiecības — 
attīstās īstenības kritikas spēja. Šis laiks, kad notiek pāreja 
no fantastiskā reālisma (pāri naivajam) uz reflektējošo reālismu, 
kas piešķir šim attīstības posmam zināmu stabīlitāti, ir patiesi 
vispiemērotākais bērnu mācīšanai. Šai laikā paplašinās 

bērnu garīgais apvārsnis un notiek dvēseles dzīvē stipra dife- 
rencēšanās un vērojami bagāti dvēseles satura ieguvumi. 


Ja pirmajā vecuma grupā varēja viegli strādāt ar zēniem 
un meitenēm kopā — tagad rodas jau lielas grūtības — jo 
spilgti sāk iezīmēties zēna un meitenes fiziskās un psīchiskās 
būtnes savdabības. Zēni kļūst draiskulīgāki, nežēlīgāki — ar 
tieksmēm pēc asākiem piedzīvojumiem (kara stāsti, džungļu 
grāmatas šai vecumā iecienītākā lektīra, līdzīgas rotaļas, siro- 
jumi), citi atkal paliek bikli, lempīgi; meitenes — atturīgākas, biklā- 
kas — fiziskā un garīgā attīstībā parasti aiziet zēniem priekšā 
(tas spilgti pierādās rudens ražojumu apskatēs II p. pamat- 
skolās — vērojot atbildes uz jautājumiem). Sakarā ar puber- 
tātes iestāšanos organismā un psīchē rodas dziļas pārvērtības, 
kas ārēji izpaužas stūrgalvībā, biklumā, nedrošībā (atkarībā no 
temperāmenta) un pavājā veselībā. Tā kā arī skolas darbā 
pamatskolas pēdējās un ģimnazijas jaunākās klasēs prasa mil- 
zīgu spraigumu — šai vecumā ļoti nopietna vērība piegriežama 
veselības kopšanai. 


Darbs lauciņā — kultūru apkopjot, darbi skolas dārzā, va- 
sarā ganu gaitās, nometnes, ceļojumi, sporta rotaļas un sacen- 
sības, ziemā izbraukumi ar slidām un slēpēm jauniešus šinī 
vecumā ļoti saista un, izvairoties no pārspīlējumiem — labi no- 
stiprina veselību, attīsta pašdarbību. 

No teiktā kļūst saprotams — cik pareizi ir, ka mazpulka 
vadītājs ir skolotājs, kurš labi pazīst bērnu attīstības gaitu un 
nodarbinātību ziemā, skolas laikā. Tad nerodas grūtības nepie- 
ciešamā līdzsvara ieturēšanai starp darbiem skolā un mazpulkā, 
kuri, saprātīgi izraudzīti, viens otru papildina. Ja skola sava 
lielā audzēkņu skaita un uzdevuma dēļ ir pirmā un galvenā 


kārtā mācību iestāde, tad mazpulks — ciešāka kontakta dēļ 
(mazāks skaits, attiecības, brivprātīgas) — ir audzināšanas 
iestādījums. 


 Piemērotākās lauciņu kultūras ir sakņaugi un dārzaugi, ku- 
piem vislielākā darbu kapacitāte. Darbs lauciņā nav vienmuļš, 
nemitīgi skubina uz vērošanu, rada mazākus un lielākus 
šķēršļus, kas pārvarami, ar sav” ciklisko dabu dod iespēju vie- 
nas vasaras laikā darbu sākt un nobeigt. Šā vecuma dalīb- 
nieki ļoti labprāt paklausa aizrādījumiem. Jāraugās, lai darba 
metodes un līdzekļi no sākuma līdz beigām būtu pareizi — tie 
kļūs par labu ieradumu. Katram patīkami, ka labi izpildītu 
darbu redz un ievēro, tādēļ nepieciešams vadītāja, sekcijas va- 
dītāja, valdes locekļa vai saimes vecākā apmeklējums. Grāmatiņu 
un lauciņa kontrolei jābūt periodiskai um negaidītai, lai 

dalībniekam rastos pārliecība, ka darbam ik brīdi jābūt 
kārtībā. 

Piemēroti arī darbi biškopības, putnkopības, aitkopības un 
mājsaimniecības sekcijā. 

Telīšu un kumeļu audzēšana šai vecumā nav piemērota, jo 
grāmatvedība par grūtu un parāk ilgi jāgaida uz darba 
augļiem. 

Ganu gaitās aizgājušiem vajadzētu ievest īpašas grā- 
matiņas, kur darba devējs atzīmētu atsauksmes. Nepieciešami, 
ļai viņi prastu pareizi slaukt. Viņiem vajadzētu uzdot novērot 
un aprakstīt mājas un mežu dzīvnieku, putnu dzīvi. 

Nometnēs jābūt labam līdzsvaram starp darbu un atpūtu — 
prieku. Darba daļā — mazāk mācīšanas — vairāk darbības 
un sintezes — kopdarbs, ekskursija, apskate. Atpūtas daļā — 
vingrošana, rotaļas, sporta spēles, peldēšanās, dejas, dziesmas, 
ugunskura priekšnesumos — uzvedumos vēsturiskas, atbrīvoša- 
nas cīņu, senču svētku parašu tēmas. 

Ekskursijas uz skaistām dabas un vēsturiskām vietām, labi. 
iekārtotām (kontrastējot ar nekārtīgām) saimniecībām. 

Izkopjama saimju pašdarbība. Sanāksmēs jāvingrinās vadībā, 
stāstīšanā (koriģēt kļūdas). Veicināma kopdarbība, izpalīdzība, 
draudzība (apdāvināšanās), godīgums, pieklājība. 

Zēni un meitenes iedalāmi atsevišķās saimēs, saimju vecākos 
izraugot no pašu, vai vecāko dalībnieku vidus. l 

Sanāksmes šķirojamas — kopējās un darba sanāksmēs. Ja 
mazpulkā darbojas vairākas nodarbību grupas, kopsanāksmes 
nav nepieciešamas biežāk kā ik pāris mēnešus. 

Jaunākiem par 14 ģadiem dalībniekiem valdes institūts pie 
caurmēra apdāvinātības liekas par grūtu. 

Centības un gribas stimulēšanai ar sacensībām un piedaļām 
šai vecumā vislielākā nozīme. No laba, centīga dalībnieka līdz 
diženā pakāpei par tālu. Vajadzīga kāda starppakāpe, ko ikga- 
dus varētu iegūt izcilie, labākie mazpulka dalībnieki katrā maz- . 
pulkā pēc zināma sekmju mīnimuma sasniegšanas. 


III vecuma grupa — 17—21 g. v. — pamatskolas 
beigušie (ārpusskolas), ārodskolu un ģimnazijas vecuma jaunieši. 
Šī vecuma grupa ietver fiziskā nobrieduma laikmetu. Fiziskā 
nobrieduma laikmeta iezīmes: 

1) pievēršanās iekšējai pasaulei un sava „es'*' atklāšana; 

2) dzīves plāna rašanās; 

3) ieaugšana atsevišķās dzīves nozarēs. 

Šī laikmeta pirmo posmu raksturo ārkārtīga labīlitāte un 
nenosvērtība, nedrošība — pašapziņas un pašvērtības trūkums, 

bet reizē arī tieksme — to citiem neizrādīt — ārēji tēlojot 
visiem līdzekļiem pieaugušu cilvēku (smēķēšana, iedzeršana, pie- 
augušo tērpi un manieres, bravūra u. c.). Diezgan skaidri saska» 
tāma cīņa itkā starp divām substancēm — spēcīgu, dabīgas 
attīstības virzienu no vienas un pašvērtību kārtojumu no otras 
puses. Pēdējais tiek sasniegts ar psīcholoģisku domāšanu, 
stiprām jūtām, iegūto pieredzējumu abstraktu pārveidošanu. 
16—17 g. vecumu raksturo intensīva pārveidošanās, bērnības 
īpašību galīga izzušana. | 

Šā laikmeta svarīgākais uzdevums — savas iekšējās pasau- 
les iegūšana un pārvaldīšana, kas izpaužas aktīvā līdzdarbībā 
dažādu interešu un dāvanu izkopšanas pulciņos. Arī te nepie- 
ciešami strādāt ar zēniem un meitenēm atsevišķi, liela nodar-. 
bību dažādība — un tādas, kas spraigi izlietotu katra spēju 
līmeni — piemērotas dažāda darba un sporta sacensības (aršanā, 
pļaušanā, slaukšanā, augļu šķirošanā — īslaika un ilgstošās sa- 
censības), dažādas sekcijas (literātūras, mūzikas, kooperācijas, 
pētniecības u. c.), nopietnāki priekšlasījumi un diskusijas, diženo 
un lidumnieku pārbaudījumi, deju un citu sadzīves formu vin- 
grinājumi. — Izlietojami visi līdzekļi, lai nozīmības meklēšana 
un atrašana iekļautos pozitīvā gultnē, lai neatradinātos no 
fiziskā darba un, par visām lietām, lai pret pēdējo nerastos 
naidīga noskaņa, itkā pret ko mazvērtīgu. 

Attiecībā uz ģimnazijas jauniešiem taisni jāteic — šis laiks 
ir visbistamākais — draudošākais — atradināties no sīksta, 
fiziska darba, jo pavasarī — sējas laikā — kārtējie eksāmeni, 
bet rudenī — ražas novākšanas laikā — jau sākušās mācības — 
parasti tālu projām no mājām. Aiz šī iemesla ģimnazijās neiet 
laukkopības-sakņkopības grupas — atliek lauksaimniecības 
pētīšana, mājsaimniecība, amatniecība, fiziskā audzināšana un 
citas sekcijas. 

āda vecuma ārpusskolas jaunieši katrā ziņā jau pilda kādus 
nopietnākus pienākumus — darbus tēva sētā vai ārpus tās. 
Tie visi, ar maz izņēmumiem, pilni aktīvas darbošanās gribas — 
asi izjūt nepilnības savā tuvākā un tālākā apkārtnē. Loti sva- 
rīgi tiem, kas strādā tēva mājās un domā tur palikt, ierosināt 
kādu gadu vai vismaz vasāru pastrādāt citā saimniecībā (ap- 
maiņa!), piedalīties ilgstošās pieccīņās un citās ilgstošās darbu 
sacensibās (saprātīgā vadībā vispusīgi ievadot konkrētos mājas 
dzīves pienākumos). Tas lielā mērā palīdz nolīdzināt aso „tēvu 
un dēlu" problēmu — radot, modinot savstarpēju uzticību un 
pakāpenisku pāreju no jauniešu uz pieaugušo pienākumiem. 
Kam iespēja un interese, varētu turpināt audzēt sacensību kul- 
tūras — palielinot platību, iekārtojot mēslošanas, slimību un 

kaitēkļu apkarošanas, šķirņu salīdzināšanas izmēģinājumus. 
Dažādu darbu sacensībām arī te vislielākā nozīme. Kā šovasar 
nācās novērot Zviedrijā — viņi vecākos jauniešus saista, radot 
tiem vispusīgas brīvprātīgas izglītības papildināšanas iespējas — 
noorganizējot pašmācības grupas, korus, orķestrus, kursus, 
priekšlasījumus u. c. Paredzams, ka pie mums nākotnē, sākot 
ar 18 gadiem, rosīgākos lauku jauniešus. saistīs un pulci- 
nās ap sevi jauno lauksaimniecības biedrību dažādās sekcijas. 
Tā radīsies dabisks tilts no jaunatnes uz pieaugušo orga- 
nizācijām. 

š Spējigākie — pienācīgi sagatavoti — vecākās grupas jaunieši 
varētu būt kā II vecuma grupas saimju vecākie. Būtu normāli, 
ja mazpulku valdes komplektētos no šīs grupas dalībniekiem. 
To var jau vērot vecākos mazpulkos. 

Piedzīvojumi rāda, ka vecākās grupas meitenes samērā labi 
var strādāt mājsaimniecības grupā kopā ar- II vecuma 
grupas meitenēm, bet lielākie zēni ar mazākiem sakļaujas 
ne labprāt. 

Lielākos mazpulkos vecuma grupu norobežošana būtu izda- 
rāma, iedalot, sākot ar 12 gadiem zēnus un meitenes, jaunākos 
savā un vecākos savā saimē un norobežojoties atsevišķās sacen- 
sību nozaru sekcijās un posm0$. 

Mazākos mazpulkos — sastādot no vecākiem dalībniekiem 
"= valdi un atlikušos ieceļot par saimju vecākiem un viņu 
| vietniekiem. 


No pārrunātā varētu secināt šādus atzinumus: 


1) Audzināšanā, apmācības metodikā nenoliedzamas priekš- 
rocības jauniešu sadalījumam pieminētās vecuma grupās un no- 
robežojot saimēs zēnus no meitenēm. 

l 2) Katrai no pieminētām vecuma grupām izstrādājama 
. darba metodika (ar 12 gadiem sākot arī zēniem un meitenēm 
atsevišķi) — 

a) pamatprincipi, 

b) atsevišķi — nodarbībās, sacensībās, ziemā, vasarā un 

nometnēs; 

3) Atsevišķām vecuma grupām — sevišķi otrai — jāizstrādā 
vairākas ar darbu, centību, zināšanām un māku iegūstamas 
pakāpes. Tās piešķiramas pēc attiecīgu teūrētisku, praktisku 
pārbaudījumu izturēšanas. Ievedamas personas grāmatiņas, kur 
šos sasniegumus vienuviet atzīmēt. 

4) Pilnīgi nepieciešama novadu inspektoru, rajonu vecāko, 
mazpulku vadītāju, atsevišķo sekcijas vadītāju, arī saimju ve- 
cāko sagatavošana attiecīgos kursos, kuru programmā varētu 

ietilpt — administrācija, darbu metodika — sanāksmēs, nodar- 
bībās, ekskursiju, nometņu, rotaļu, sacensību, ugunskura priekš- 
nesumu u. c. vadībā un organizēšanā — teūrētiski un praktiski. 
Attiecīgo amatu ieņemšanas tiesības piešķirt tikai pēc stingra 
pārbaudījuma izturēšanas. 

9) Vecākai dalībnieku grupai nav piemērots vārds „maz- 
pulks, jo katram šāda vecuma jaunietim ir iekšēja antipātija 
pret vārdu „mazs”. 

Lūdzu kollēgas un mazpulku vadītājus nākt klajā ar ierosi- 
nājumiem un novērojumiem pārrunās aizkartos jautājumos, jo 


v_t 


turpina augt un noskaidroties. 


Kur Dieva saule tevim pirmo reizi atspīdēja, kur debess 
zvaigznes tevim vispirmāk viņa visspēcību parādīja un viņa vētras 
tevim, svētās izbailēs aizgrābtam, caur dvēseli šalca: tur ir tava 
dzimtene, tur ir tava tēvzeme, 

Un lai tur būtu plikas posta klintis vai tukšas salas, lai tur 
mājotu ar tevi kopā nabadzība, raizes un bēdas — tev būs šo 
zemi mūžam mīļu turēt. 


Kronvalda Atis. 

Darbs klasē un mazpulkā 
KR. BERKA, 614. Jelgavas gimn. mazp. vad. v. i. 


Viss vairums mazpulku vadītāju komplektējas no skolotā- 


jiem, galvenām kārtām tautskolotājiem. Tam nu tā īstenībā 


arī vajaga būt, jo mazpulku darbs ir audzināšanas darbs. Kam 
tad lai vairāk rūp jaunatnes audzināšana, ja ne skolotājiem, 
kas tāpēc vien savu arodu ir izvēlējušies, lai būtu kopā ar jau- 
natni, to mācītu un viņas raksturu veidotu. 

Daudzo faktoru starpā, kas iespaido jaunieti, mazpulks ar 
saviem darbiem un uzdevumiem ieņem visai redzamu vietu. 
Mazpulks ar labiem panākumiem pilda tās starpas, kuras dažādu 
iemeslu dēļ atstāj audzināšana ģimenē un skolā. Ar lielu prieku 
tāpēc skolotāji ir uzņēmušies darbu mazpulkos, lai ar tām ide- 
jām un tiem darbiem, kas iezīmē šo jaunatnes kustību, palidzētu 
viņai augt. Ir tomēr starpība to darbu starpā, ko skolotājs 
dara klasē un ko viņš veic mazpulkā, ne tikai satura, bet daudz 
vairāk metodes ziņā. 

Katrs skolotājs, man liekas, šo starpību arī izjūt, 
atrodoties savu skolēnu vai savu mazpulka dalībnieku vidū un 
katrai reizei piemēroti arī izturas. Nelaime. gan ir tā, ka strā- 
dāt skolā mēs iemācāmies gan lekcijās, gan grāmatās, gan arī 

paraugstundās, bet strādāt mazpulkā jāmācās pašiem, tikai pēc 
savas uztveres un saviem piedzīvojumiem. Nav tāpēc brīnums, 
ka ļoti dažādi ir tie paņēmieni, ar kādiem vadītāji cenšas pildīt 
darbu mazpulkā un dažādas arī attiecības viņu un dalībnieku 
starpā. Diemžēl šajos jautājumos reti izmainām domas kopējās 
vadītāju sanāksmēs, bet vēl mazāk mūsu žurnālā. Tā arī uz 
priekšu ejam gan uz vienu mērķi, bet pa dažādiem ceļiem un 
cīnāmies ar dažādām grūtībām. Šo rindiņu nolūks tad nu ir 
ierosināt padomāt: vai, cits citu uzklausot, cits citu vērojot, 
savos piedzīvojumos, sasniegumos un neveiksmēs daloties, neiz- 
strādātos arī kopīgi audzināšanas darba pa- 
ņēmieni mazpulkos. Tad arī mazāk spējīgie, bet 
labu gribu apveltītie vadītāji vieglāki spētu veikt savu darbu 
kopējā mērķa labā. 


Daudzi gan gribēs iebilst, teikdami, ka dažādā satura 
dēļ "mazpulku darbos nav iespējamas kādas kopīgas metodes. 
Tiesa, ka katrs mazpulks var darboties savā darba nozarē. Ir 
mazpulki, kas nodarbojas tikai ar laukkopību, sakņkopību vai 
lopkopību un tml. Vēl vairāk: pat vienā nozarē, piem., lauk- 
kopībā strādājot, dažādi mazpulki var nodarboties ar dažādām 
kultūrām, kuru audzināšana un kopšana nebūt neprasa vienādus 
paņēmienus un vienādas spējas. Tas tomēr nav pats svarīgā- 
kais mazpulku darbā. Ne tas. ko dara katrs dalībnieks, cik 
lielus ienākumus gūst no sava darba, ir galvenais, un arī ne 
tas, ka dalībnieks darbā gūst piedzīvojumus un zināšanas bieži 
par svētību arī citiem. Pats svarīgākais ir tas, ka dalībnieks 
pierod un iemācās darbu labi pastrādāt, 
viņu milēt un darbā mācīties: no panāku- 
miem, bet vēl vairāk no neveiksmēm tajā. 


Mazpulku dalībniekus audzinām ar darbu. Te nav vairs 
dažādu saturu, bet tikai viens vienīgs liels un spēcīgs a u d Z i- 
nāšanas līdzeklis — darbs. Varam tad arī runāt 
par kopējām un pārdomātām metodēm, kā rīkoties, izvēloties 
darbu kā audzināšanas līdzekli. Labi padomāsim un tad sprie- 
dīsim, vai esam pareizi rīkojušies, tādu vai citādu darba nozari 
izkopdami savā mazpulkā. Vai spējam dalībniekus iejūsmināt 
ār aizrautību strādāt šajā nozarē? Vai mums pašiem attiecīgā 
nozarē ir pietiekoša interese un patika strādāt, vai tā ir mūsu 
„Sirds lieta", lai no sirds ietu pie sirds mūsu uzmudinājumi un 
ierosinājumi. Arī tas, kāda ir iespēja attiecīgā nozarē dalībnieku 
vairumam strādāt, cik lieli vajadzīgi nepieciešamo kapitālu 
ir gs viss tas ņemams vērā darbības nozari izvē- 
oties. 

EI mmm ————————— 


No vieglākā uz grūtāko, no tuvākā uz tālāko, no pazīstamā 
uz svešo ir katras mācīšanās pamatnoteikumi Tā tas ir klasē, 
bet audzināšanas darbā lai pašu panākumi dod spēku jaunu 
panākumu gūšanai, sekmes lai celtu darba sparu un veidotu 
pašapziņu, bet nelielās neveiksmes lai rūdītu spēkus grūtību 
pārvarēšanai. Ir svarīgi, kādu kultūras augu audzēt, kādu dzīv- 
nieku kopt un ar kādiem putniem saimniekot. Visi neprasa 
vienādu uzmanību, vienādu pacietību un vienādu kopšanu. 
Pastāvīgās neveiksmēs dalībniekam zudīs patika strādāt, un tad 
tā būs vadītāja vaina, tāpat kā vadītāja vaina būs ari tad, ja 
dalībnieks izlutināsies un paliks pārgudrs, ja būs meklēti vieg- 
lākie darbi un gads no gada pie tiem arī paliks. Jāraugās arī, 
lai dalībnieks paša darba dēļ censtos pēc jo labākiem 
rezultātiem un nevis pēc tiem latiem, ko galu galā dod 
viņa darbs. 


Ja nu būtu skaidrībā, kādus darbus un kādā pakāpenībā 
dalībniekiem izvēlēties, īsumā varētu pakavēties arī pārrunās 
pie jautājuma, cik tālu lai sniedzas vadītāja palīdzība dalīb- 
niekam. Mēs, skolotāji, esam pārāk ieraduši mācīt un paskaid- 
rot. Ja nu, klasē strādājot un ar pussimta skolēniem pro- 
grammā paredzēto vielu izņemot, tas dažreiz citādi arī nav 
iepējams, kā tikām vienu teikumu vai likumu atkārtojot, kamēr 
visi to iemācās, tad mazpulkā pirmām kārtām jāiemāca 
pašiem mācīties. Visu izklāstot, visu paskaidrojot, 
visas neveiksmes paredzot.un bieži pat „grūtākos” darbus vadī- 
tājiem veicot, gūsim varbūt rekordražas un sasniegumus, bet 
pašus dalībniekus atstāsim tikpat „nevarīgus” un „nespēcīgus” 
kā līdz tam. Skatoties neviens nav meistars kļuvis, un vēl 
mazāk klausoties. Tikai darbs dara meistaru. 

Īsi paskaidrojumi, īsi norādījumi par literātūru, bet ne- 
maniīita, pastāvīga novērošana un kļūdu no- 
rādījumi no vadītāja puses būtu visa viņa palīdzība dalībniekam. 
Jo patstāvīgāks būs dalībnieks savā darbā, jo vairāk pūļu viņš 
pats pieliks dažādo sarežģījumu novēršanā, jo lielāks būs viņa 
prieks par sasniegumiem, bet pats galvenais, jo vairāk viņam 
paliks atmiņā lasītais, dzirdētais un redzētais un jo lielāka būs 
viņa ticība paša spējām. | | m | 

Kādas tad nu ir vadītāju un dalībnieku savstarpējās attie- 
cības? Vai mēs jūtamies kā bērni bērnu vidū un vai dalīb- 
nieki mūs pieņem par vecākiem biedriem rotaļās un kopējās 
pārrunās? Ja šāda savstarpējā tuvuma trūkst, tad var gan 
būt kopā skolotājs ar skolēniem, bet ne vadītājs ar dalībnie- 
kiem. Lai piekļūtu viņu izjūtām un pārdzīvojumiem, lai iegūtu 
pilnīgu dalībnieku uzticību, vadītājam jāiet pie dalibniekiem un 

nevis otrādi. Īsta vadīšana taču ir „vešana” un nevis „dzīšana”, 
tā saka: „darīsim”* un nevis „darāt”. Vispārējās sa- 
pulcēs nebūsim tie, kas ar savām runām, saviem padomiem un 
rīkojumiem, aizpilda visu laiku. Ļausim, lai paši dalībnieki 
izsaka arī savas domas, viens otru kritizē, lai nāk ar saviem 
ierosinājumiem un neņemsim ļaunā, ja arī vienu otru mūsu 
domu dalībnieki pēc savas saprašanas vērtē. Neizrādīsim, ka 
par katru labu ierosinājumu un domu itkā taisāmies atzīmēt 
„pieci, bet par nevērtīgām un nepareizām „divi”, lai arī vājā- 
kiem būtu drosme līdzi domāt un savu vārdu teikt. Piedalī- 
simies aktīvi visās dziesmās un rotaļās, kas kopējās sadzīves 
dēļ varētu noslēgt katru sanāksmi, ne tikai kā šo rotaļu un 
dziesmu vadītāji, bet vairāk kā izpildītāji. Neapsauksim trokš- 
ņus, jautras čalas um asprātības tādās vietās un reizēs, 
kur tās darbu netraucē, bet paši centīsimies jautru noskaņu 
ievadīt. 

Nav jābaidās par to, ka sadzīvošanās ar dalībniekiem slikti 
iespaidos disciplīnu klasē. Atzīmju grāmatiņa un sarkanais 
zīmulis vien jau novelk robežu šajās attiecībās. Bez tam pie- 
dzīvojumi taču rāda, ka pie tā skolotāja, kuru bērni mīlē un 
cienī, ir vislielākā uzmanība un tā priekšmetu arī vislabāk mācās. 
Tādā kārtā darbs mazpulkā skolotājiem var palīdzēt iegūt savu 
skolēnu mīlestību un uzticību un iegūto atļaut izmantot arī 
klases darbā. " 


Lai arī cik tuvi mums būtu dalībnieki un mēs viņiem, darbu 
darot un pienākumus pildot nedrīkstam aizmirst disciplīnu. 
Kas apsolīts, jāizpilda, kas uzdots, jāpadara noteiktā laikā un 
noteiktā vietā kā pašiem, tā dalībniekiem. Paši rādīsim priekš- 
zimi, bet dalībniekiem nemanītus nepalaidīsim garām disciplīnas 
pārkāpumus. Ja skolā bērnus spiež iet vecāki un likums, tad 
mazpulkā viņi iestājas paši uz savu vēlēšanos  Labprātīgi tad 
ari jāpadodas tiem noteikumiem un rikojumiem, kas priekšā 
rakstīti vai vadītāja doti. . Vēl vairāk kā klasē tāpēc jāseko 
dalībniekiem: kā tie veic uzdotos darbus un pienākumus un kā 
Izturas paredzētos gadijumos. Katrs pārkāpums jāpamana un 
jāatzīmē. Dalībniekam jājūt, ka bez padošanās gribas šai dis- 
ciplinai viņš mazpulkā nevarēs ilgi palikt. Noteiktību bērni 
mīl un ar disciplīnu savā mazpulkā pat lepojas. Nedrīkstam 
gan aizmirst, ka nekas tā savstarpējo uzticību nesagrauj, kā 
netaisnība pārkāpumu novērtēšanā un sodīšanā. Ja ar 
rājienu vien nepietiek, tad labākais sods būtu tāds, kas liktu 
pašam vainīgajam pārdomāt pārkāpuma sekas, bet sods ne- 
drīkst aizkart dalībnieka goda jūtas. Pelnīts sods, pelnīti iz- 
ciests, to jau arī neizdarīs. 

ti Ārsf J Šā 


< Kopā savelkot, jāsaka, ka ar tālredzīgu nolūku izvēloties, 
J plānveidīgi sakārtojot lauksaimniecības darbus un nododot tos 
ģ dalībnieku atsaucīgajām sirdīm un čaklajām rokām sekmīgai 
izpildīšanai, mēs, blakus skolai un ģimenei, mācām, bet vēl vai- 
5 rāk audzinām jaunieti. Kopējās sanāksmēs un darbos mēs 
; mācāmies daudz vairāk kā klasē pazīt mūsu dalībniekus. 1Ie- 
zi gūstot viņu mīlestību un uzticību, ar vēl jo lielāku prieku un 
: sekmēm mēs, skolotāji, spējam strādāt skolas darbā. 


- mmaib_ mlj EELS 





kurai tāda veca, bagāta, krāšņa valoda. 
Kronvalda Atis. 


Neviens man neatņems ticību, ka latviešu tauta ne 

Aizņēmumi vai ietaupījumu fonds ? 
A. PUNKA 


Ir cilvēki, kas ar naudu var svaidīties uz visām pusēm, viņiem 
tās nekad netrūkst, bet šādu ļaužu pat bagātajā Amerikā nav 
daudz. Lielākai daļai turpretī arvien jāapsver savas vajadzības 
un labi jāapdomā, vai viņu maks atļauj tās apmierināt. 

Svarīgi šo apsvēršanas tikumu sākt attīstīt jau 
bērnībā un nostiprināt jaunībā, jo tad tas gluži nemanot cilvē- 
kus pavada arī turpmākos mūža posmos. Kas mazatnē radināts 
vienmēr dzert no savas krūzītes, tam, arī lielākam topot, likt 
pie lūpām otra glāzi nav patīkami; kas bērnībā un pusaudža 
gados vingrinājies savas prasības apvaldīt, tam arī jaunībā un 
vīra gados tās vieglāk iegrožot. 

Ejot gar grāmatu tirgotavu, jūs ieraugat skaistu, vērtīgu 
grāmatu. Gribētos to iegūt savā īpašumā, bet jūs uzmetat acis 
cenai un jūtaties mazliet pārsteigts . . . Par dārgu, tik daudz 
latu jums pašlaik nav. Ko darīt? Varētu, varbūt, aizņemties 
no drauga . . . paņemt grāmatu uz parāda . . ,„ vai otrs 
ceļš — sakrāt pašam tik daudz līdzekļu, cik vajaga, lai jaunais 
izdevums nonāktu arī jūsu grāmatu plauktā bez lieku saistību ap- 
ziņas. Tas ir pavisam ikdienišķīgs gadījums, bet tāpēc nebūt 
nav mazāk nozīmīgs, jo arī tas pieder pie rakstura audzināša- 


"mas, savas gribas norūdīšanas. 


Tuvojas 31. oktūbris, ko visa kultūrālā cilvēce atzīmē par 
starptautisko taupības dienu. Liekas, šai sakarā ir vietā pār- 
domāt, vai mēs dažu labu reizi pārāk vieglprātīgi netaisām 
parādus, neņemam avansus. Tas tīri nemanot jo viegli kļūst 
par paradumu, par rīcības sistēmu, par „chronisku slimību”. 

P. Lapiņa „Taupības mācībā” (Rīgā, 1928. g.) ir divas 
tabulas, kuras mums pastāsta sekojošo: 

Pirmā: 





Ja katru dienu Rēķinot 6% par noguldītām summām, uzkrājas 


ietaupa | kapitāla (latu) pēc: 
santimu | 5 gadiem | 10 gadiem | 15 gadiem | 20 gadiem 
10 211 493 | 871 | 1377 
15 315 738 1304 2061 
20 422 987 1743 2755 
25 527 1232 2176 3440 
50) 1056 2470 4362 6894 
75 1583 3703 6540 10336 
100 2113 4941 8725 13789 

Otrā: 
Lai uzkrātu Ls 100 kapitālu, iemaksas izdarāmas šādos apmēros: 





Pie 6 % *) Pie 7%*) 
| « tā: sa īza dit | £ 
Cik gados EZ ās m || ĒZ | Āa 61 
izdarāmas IV P- K% | «0d = | K” 
R == = ao — || m gs — two —- 
iemaksas | | | 
Ls | S. | Ls| s.|Ls|s. | Ls| „8 |Ls| 8 | Ls| S 
sm 
1 8| 07| 47| 84 <|g| sļos|ar BKl zzjcaist) 
2 3| 92| 23| 24| 45 | 81 3| 88| 22| 96| 45| 17 
3 2| 54| 15| 03| 29,63|| 2|50| 14| 78| 29| 07 
4 1! 84| 10| 94| 21|57 1! 80| 10| 70| 21| 05 
5 1| 43| 8| 49| 16|74 11 39| 8| 26| 16| 25 
6 1| 16| 6| 86| 13,53 1| 12| 6| 64| 13| 07 
ter, —! 96| 5|70| 11|24||) —| 92| 5| 49| 10; 80 
8 —!| 82| 4|83| 9|53|| —/| 78| 4| 63| 9| 11 
9 —!|71| 4|16/ 8|21| —| 67| 3|96|,7|80 
10 — | 62| 3|63| 7|16| —| 58| 3| 44| 6|77 


*) Iemaksas lielumu noteicot, ņemts vērā, ka procentus aprēķina 
gada beigās. 


Vai mēs šo tabulu stāstījumu ārkārtīgi bieži nepiemirstam 
un neaizmirstam ? 

Procentu likmes gan tagad ir zemākas, bet tas lietas būtību, 
pašu taupības un krāšanas ideju negroza. 

Kas ar latiem un santimiem, tas pats ir arī ar veselību, 
laiku, mūsu gara vērtībām un spējām. 

Nedzīvosim uz nākotnes birkas, nedzīvosim pāri saviem 
līdzekļiem, bet centīsimies no saviem ienākumiem kaut ko atli- 
cināt arī nebaltām dienām. Negaidīsim visu no citiem, bet 
gādāsim jau laikus par sevi paši, tad vēlāk vieglāk būs nevien 
mums pašiem, bet arī tautai tin valstij. 


Vienmēr un visur atbalstīsim taupības ideju, jo tā mūsu 
tautu un valsti darīs stipru un neatkarīgu. 


R. Dzērve, LLK priekšsēdētājs. 

Šāvējs 


Ieroču kopšana 
390. Rīgas pirmā mazpulka vadītājs adm. kapt.-leitn. OZOLIŅŠ 


I Vispārējie aizrādījumi 

Plašākā nozīmē ar vārdu „ieroči”* saprot visus tos priekšme- 
tus, ar kupu palīdzību cilvēki padara kādus darbus. Tagadējā 
laikmetā ir tik ļoti daudz dažādu darbu, kurus bez ieroču pa- 
līdzības nebūs iespējams padarīt. Tāpēc ieroči, kā cilvēku pa- 
līgi, iet darbā līdzi cilvēkiem. Šiem cilvēku palīgiem pienākas 
seviška vērība — un šī vērība, galvenām kārtām, izpaužas to 
lietošanā, glabāšanā, piederumu apgādāšanā un kopšanā. 
„ Mums visiem zināms, ka ieroči ir dārga manta, kuru nevar 
tik viegli iegādāt. Un ja mēs ieročus — šīs vērtības — nekop- 
sim un nesaudzēsimm, tad mūs sauks vai nu par izšķērdētājiem, 
vai nemākuļiem. 

Šaurākā nozīmē ar vārdu „ieroči” saprot medīšanas, aizsar- 
dzības, karošanas un šaušanas sporta rīkus. Šajā ziņā izšķir — 

aukstos ieročus un uguns ieročus. Visizplatītākie uguns ieroči ir 
šautenes, tas ir, rīki ar garu stobru un plecā ieliekamu spalu. 

Sporta šaušanas šautenēm ir mazs kalibrs, un tāpēc tās sauc 
par mazkalibra šautenēm. 

Lai varētu izprast un pareizi izpildīt ieroču kopšanu, tad 
ieroči ir jāpazīst visos sīkumos, tas ir: 

1. Labi jāzina ieroču apraksti. 

2. Jāzina ieroču daļu kopdarbība. 

3. Jāzina daļu nozīme kopdarbībā. 


JI Šautenes daļas 


Sporta šaušanai ir izdota mazpulkiem, resp. mazpulku vadiī- 
tājiem mazkalibra sporta šautene „Walther sistēmas, kal. 
22—=5,6 m/m. Šai šautenei apraksts vēl nav izdots, bet arī bez sīkā 
apraksta tomēr varam mācīties ieroču kopšanu un arī saprast 
šo kopšanu. 


„Stobrs (Galvenākā daļa). 
„ Grauds. 

„ Mērķējamā ierīce. 

„ Nolaižamā ierīce. 

„ Aizslēgs. 
„ Spals. 


O? Ta DO 


Stobra daļas 
„ Kanāls. 

„ Patrontelpa. 

„ Aizslēga ligzda. 


Stobram izšķir tievgali un resgali. Uz stobra tievgaļa atro- 
das grauds, bet uz resgaļa pusi, netālu no patrontelpas — mēr- 
ķējāmā ierīce. Aiz stobra patrontelpas nāk aizslēga ligzda ar 
nolaižamo ierīci. Stobra kanālī redzamās vītes jeb griešļi rada 
lodei griešanos kustībā uz priekšu. Stobrs pagatavots no laba 
tērauda, un tā ārpuse oksidēta, lai nerūsētu. 


Aizslēga daļas 


GO ND 


1. Aizslēga cilindrs jeb stobra noslēdzējs. 

2. Izvilcējs. | 

3. Belzenis. 

4. Belzeņa atspere. 

59. Aizslēga kāts un rokturi. 

6. Aizsargs. 

7. Šķelttapiņa, pret kuru atbalstās atspere, kad uzvelk bel- 
zeni. 


Aizslēgs, kustoties ligzdā uz priekšu, iebīda patronu patron- 
telpā, un ar roku spiežot rokturi uz leju, roktura pleci ieiet 

ligzdas gropēs un noslēdz aizslēgam un gāzēm atpakaļceļu, tad, 
kad gāzes spiež uz aizslēga cilindra pieri (galvu). Reizē ar šo 
darbību uzvelkas belzenis, aizķerdamies aiz nolaižamās ierīces 
gaiļa, un belzeņa atspere tiek saspiesta. Nospiežot gaiļa nolai- 
žamo mēlīti, belzenis atbrīvojas no gaiļa, belzeņa atspere iz- 
stiepjas, un belzenis, kuru ātri dzen saspiestā atspere — ar savu 
dzelksni, caur dzelkšņa eju, pārsit patronas kapseli (degli). At- 


verot aizslēgu un velkot to atpakaļ — aizslēgā ierīkotais izvil- 
cējs izrauj un izmet izšautās patronas čaulu. 
Tā tad aizslēga uzdevums ir: [ — iebīdīt patronu stobra 


patrontelpā; [I — noslēgt gāzēm atpakaļceļu; III — pārsist 
kapseli, t. i. aizdedzināt čaulā esošo dzinēju lādiņu; IV — iz- 
mest izšautās patronas čaulu. 


Spals 


Spals ir no koka. Spalā iestiprināts stobrs ar piederumiem: 
graudu, mērķējamo ierīci un nolaižamo ierīci. Pie spala vēl pie- 
skrūvētas 2 metalla cilpas — šautenes nesamās siksnas iesieša- 
nai. Pateicoties spalam, šāvējs var ielikt šauteni plecā, labi pie- 
likt šauteni pie vaiga, lai ērti um pareizi uztvertu mērķējamo 
punktu. Tā šāvējs lietderīgi izmanto šauteni, novadot to vēla- 
mā virzienā un, pareizi noturot mērķējamo līniju, trāpa mērķi. 

āvēja rokas un plecs ir visbiežākie dabīgie šautenes balsti. Šau- 
tene atbalstās plecā un rokās. 

Šautenes daļas apskatīju tāpēc, ka turpmāk, runājot par ie- 
roču kopšanu, nāksies pieminēt atsevišķās daļas. 


HI Ieroču bojājumi | 
Pie ieroču bojājumiem un to bojātājiem skaitās: 
« Kopšanas kļūdas. 
„ Nepareiza un vāja kopšana. 
« Bojājumi kanālī, sevišķi pie tievgaļa. 
« Kanāla izšaušana jeb nolietošanās. 
Rūsa kanālī. 
Rūsas bedrīšu sekas kanālī. 
.„ Apniķelējums. 
„ Iestrēgusi lode kanālī. 
„ Ieroču krišana. 
10. Sitieni pa ieročiem. 
11. Ieroču dauzīšana. 
Tāpēc apskatīsim, kas katrreiz jādara, lai novērstu bojāju- 
mus — um ja tos nevar novērst, tad kā kopjot paildzināt ie- 
roču mūžu. 

IV Šautenes kopšana 


Šautenes vērtība ir atkarīga no šautenes stobra kanāla la- 
buma. Ja stobra kanāls ir nebojāts un tīrs, tad šautene ir piln- 
vērtīga jeb I šķiras. Šaušana stobra kanālu bojā gan, bet tik 
lēni, ka gandrīz to nemaz nemana, jo kanāla izšaušana notiek pēc ļoti 
liela šāvienu skaita (apm. vairāk par 25.000 šāvienu). Stobra 
kanālu sabojā nevērīga un nepareiza kopšana, tāpēc stobra ka- 
nāls vērīgi un uzmanīgi jākopj. 

Izšaušanas pazīmes: kanālī parādās izdilums, pēc tam sprē- 
gājums un ļoti reti arī izkausējums. Visstiprāks izdilums sākas 
skrejsākā, bet uz tievgaļa pusi tas pakāpeniski samazinās. Kad 
izdilumam seko sprēgājums, tad šo parādību kopā sauc par iz- 
degumu. Ļoti seklas tīklveida plaisiņas kanāla iekšpusē ir sprē- 
gājums. Parasti visstiprākais sprēgājums ir skrejsākā un tiev- 
galī gandrīz pazūd. 

Stobra kanāls viegli rūsē, um rūsa ir tā, kas galīgi sabojā 
kanālu. Kad rūsa ir ielaista kanālī, tad būs jāpatērē ļoti daudz 
laika un pūliņu, lai noturētu stobru pienācīgā labumā — un 
tomēr stobra kanālu nevarēs paglābt no tālākas rūsēšanas. Šādā 
gadījumā, kā jau teicu, rūsa būs tā, kas nobeigs šauteni. 

Vislabākais aizsarglīdzeklis pret rūsu 
ir uzturēt spodru kanāla virsu. 

Ko nodara rūsas plankumi un rūsas 
bedrītes kanālā? 

„Pievelk mitrumu, kas pavairo rūsēšanu. 

„Dod patvērumu pulvera sadegšanas produktu atliekām, 
kas arī pavairo rūsēšanu. 

„ Paātrina stobra izšaušanu. 

«„ Skrambā lodes virsu, no kam pavairo metalla nogulumu 
krāšanos kanālā. 

5. Sāniski grūsta jeb novirza lodi, t. i. pazemina šautenes 
trāpigumu. 

Jauns nerūsējošs untīrsstobra kanāls 
spoguļojas metalliskā krāsā, turpretī. lietots 
stobra kanāls ir vai nu blāvs, vai ar blāviem plankumiem. 
Nevajag censties lietota stobra kanālu padarīt tik pat spožu 
kā jaunu kanālu: panākumu te nebūs, bet velti būs deldēta 
skreja. Kanāls jātīra tā, lai uz griežļiem un gropēm nebūtu 
rūsas un netīrumu. Griežļu un gropju stūri ir tā vieta, kur 
visdrīzāk iemetas pirmā rūsa. Tāpēc uzmanību šām vietām ! 

Ja rūsa būtu iemetusies, tad nevajag rūsas un netīrumu 
notīrīšanu izdarīt stipri un ilgi beržot, bet to izdarīt atkārtoti 
eļļojot un tīrot. 

| Telpās 

Tās šautenes, kuras atrodas lietošanā, vajag katru dienu 
pārbaudīt un vajadzības gadījumos tās jātīra un eļļojums jāat- 
jauno. 

Kad stobrs ir izslaucīts, tad to pārbauda, pagriežot stobra 
resgali pret gaismu un no tievgaļa skatoties stobrā — bez tam caur 
stobru izvelk baltu, tīru lupatu. Ja uz izvilktās lupatas re- 
dzama brūngana krāsa, tad tas nozīmē, ka stobra kanālā ir 
rūsa. Turpretī zilgana krāsa uz izvilktās lupatas nebūs rūsas 
pazīme. 

Glabājot telpās šauteni, aizslēgs jāizņem, belzenis jānolaiž un 
tievgaļa cepurīte jānoņem. 

Laukā 

Šautene, ja tā lietota laukā, katrreiz — pabeidzot darbus — 
jāiztīra un eļļojums jāatjauno. 

Ņemot līdzi šauteni mācībās vai šaušanā, nevajag aizmirst 
paņemt līdzi abus slauķus ar slauķa kātu, pakulas vai lupatas 
un eļļu. 

Kad stobra kanālā ir mitrums vai putekļi, tad jācenšas, līdz 
ko tas iespējams, kanāli izslaucīt un ieeļļot. 

Pārnesot šauteni no aukstuma siltās telpās, nogaidīt, kamēr 
Šautene sasilst un tad nekavējoties kanāli izslaucīt un ieeļļot. 

Tievgaļa cepurīte, kura dota līdzi šautenei, jāuzmauc stobra 
tievgalim gājienos, mācībās u. t. t., t.i. tad, kad šaušana 
nav paredzēta. Tievgaļa cepurīte pasarga stobra tievgali un 
graudu no apdauzišanas bet kanāli — no pieputēšanas un 
pielipšanas. 

Atceraties, ka stobra tievgali nedrīkst 
aizbāzt. 

Ja stobra tievgalis ar kādu . puļķi ir aizbāzts, tad kanālī 
sakrājas mitrums un rūsa. Bez tam tāda tievgaļa aizbāšana 
ir bīstama: aizmirstas izņemt puļķi vai noņemt cepurīti pirms 
Šaušanas; notiekot šāvienam, galīgi samaitā šauteni, vai ievaino 
sevi un citus. 

Pirms šaušanas 

Pirms šaušanas kanāls un patrontelpa jāizslauka sausi un 
tīri. No aizslēga un tā daļām liekā eļļa jānotīra. Sevišķi 
aukstā laikā jāraugās, lai pie aizslēga um tā daļām nebūtu 
liekas eļļas. 

Bez tam uzmanīgi jāpārliecinās, vai patrontelpā un kanālā 
nav palikuši kādi netīrumi, kā: eļļa, lupatas vai pakulu šķiedras, 
ūdens pilieni, smilšu graudi, vai kāds cits netīrums. 

Jānoslauka un jānotīra patronas un lodes. Jāgriež vērība uz 
patronu, vai tai nav izbiris pulveris, vai patrona nav iedauzīta, 
vai patronā nav vaļīga lode, vai kāds cits trūkums. 

Stobri dabū plīsumus vai izpūtumus no tam, ka stobrā 
palikuši nepamanīti kādi netīrumi. 

Nav atļauts patronas eļļot. 

Eļļota patrona neveicina pielādēšanu. Patrona ir koniska 
un tāpēc viegli iebīdās patrontelpā, un viegli izvelkas čaula. 
Patronai uzliktā eļļa prasa savu tilpumu patrontelpā, kurš 
tomēr eļļai nav tur paredzēts. Tāpēc eļļota patrona ieies 
patrontelpā nepilnīgi. Sekas no tam var būt — čaulas galviņas | 
vai čaulas bojāšana un ari čaulas plišana. | 


Katra tauta nes sevī savu iespēju dīgļus un attīsta tos atka- 
rībā no sava mūža liktenīgiem notikumiem. 
A. Spekke. 

Arāju sacensības 


Bauskas apriņķa mazpulki veikuši svarīgu 


darbu 


Agr. R. LĪKAIS, lauku dzīves komitejas sekretārs 


Šī gada jūlijā LLK lauku dzīves komiteja sāka sabiedriski- 
ekonomiskos darbos aptauju Bauskas apriņķa lauku saimniecī- 
bās. Bauskas apriņķis, Zemgales apgabalā un visā valsti, ir 
viens no tiem, kur saimnieku — zemes īpašnieku saimniecībās 
ir maz. Daudz un dažādi apstākļi no šī Zemgales bagātā 
stūra ir iztukšojuši ļaudis, bet lauki ir mūsu zemes pamats, tie 
ir mūsu tautas un tautas augšanas pamats. Lauki dod ļaudis 
pilsētām, kuras bez pieplūduma no ārienes nevarētu augt un 
attīstīties. Ne par velti mūsu Tautas Vadonis ir apzīmējis 
laukus par tautas dzīvā spēka avotu. 

Liekot vērā šos svarīgos apstākļus, arī saprotams, ka tanīs 
valsts apvidos, kur šī tautas dzīvā spēka bilance uzrāda paslik- 
tinājumu, nepieciešami pētījumi, nepieciešama skaidrība par 
apstākļiem, kas šo pasliktinājumu rada; tāpat vajadzīga pareiza 
aina par pašreizējo stāvokli, lai, savāktās ziņas apstrādājot, 
varētu taisīt pareizus slēdzienus. Jāatzīmē, ka Bauskas apriņķis, 
Šinī ziņā nav vienīgais, šī veco saimnieku dzimtu iznīkšanas 
sērga ieviešas arī citos Zemgales apvidos. Saimnieki vai nu 
atstājuši savas dzimtās sētas, vai arī savā garajā mūžā nav 

parūpējušies par dzimtas turpinātājiem, par jauniem saimnieko- 
tājiem. Tas jāsaka par veco paaudzi, par to paaudzi, kura 
sava mūža 60. un 70. gados stāv vientuļa tāpat kā savas 
dzīves ceļa sākumā. Tādēļ nopietnam sadzīves apstākļu pētī- 
šanas darbam laiks sen jau bija klāt, nojaušamais bija jātērpj 
noteiktos skaitļos, kuri rādītu šo ainu pilnīgu, kuri rādītu 
sērgas iemeslus un avotus, lai to sekmīgi varētu apkarot. 

Šāda darba veikšanai bija vajadzīgi cilvēki, kuri būtu uzti- 
cīgi darba pildītāji un labi vietējo apstākļu pazinēji, tādēļ arī 
saprotams, ka mūsu lauku jaunatnei — mazpulku dalībniekiem 
bija jāizmēģina savi spēki, lai ne tikai savāktu aptaujas lapās 
attiecīgās ziņas, bet arī lai tuvāk pieietu dzīves īstenībai, 
lai redzētu savu tuvo un tālo kaimiņu labās un ļaunās puses, 
lai mācītos no tās.dzīves grāmatas, kurā katrs raksta savu 
mūža gājumu. | 

Ja darba sākumā viens otrs jautāja vai klusībā šaubi- 
jās: „Vai viņi sapratīs? vai viņi nav par jauniem? tad jau 
toreiz, darbu ievadot, mana atbilde bija skaidra un noteikta: 
„Būs labi, es ticu, ka mazpulki to veiks." 

Tādu atbildi droši varēju dot, jo, apbraucot visus 20 Bauskas 
apriņķa pagastus un pulcējot mazpulku vadītājus un dalībnie- 
kus, es redzēju, ar kādu nopietnību un rūpību šī mūsu zemes 
jaunā maiņa uzklausīja paskaidrojumus un norādījumus, cik 
pārdomāti un saprātīgi bija drum, kādu brašumu un disci- 
plīnu izdvesa jaunie stāvi. Šinī darbā piedalījušies 28 Bauskas 
apriņķa mazpulki ar 140 dalībniekiem. Tā ka aptaujai vaja- 
dzēja būt ļoti pamatīgai, tad arī saprotams, ka darbi netika 
steigti, un nobeidzās tikai ap 7. septembrī, arī dalībnieku skaits 
tādēļ nebija izraudzīts sevišķi liels. 

Arī tas apstāklis, ka darba spēka trūkums lauku darbiem 
asi izjūtams, un mazpulku dalibniekiem bija jāiet plecu pie 
pleca ar pieaugušiem, radīja grūtības darba paātrināšanai. Bija 
arī daži svarīgi sarīkojumi, kā lielā nometne Mežotnē, tuvojās 
arī Zemgales apgabala izstāde un pļaujas svētki; uz visu to 
bija jāgatavojas, jāstrādā, bet tagad viss ir pagājis, un darbs 
tomēr godam veikts. Tas tikai pastiprina jau teikto, kā šī pir- 
mā nopietnā sabiedriski pētnieciskā darba veikšanā mazpulku 
dalībnieki pārbaudījumu ir izturējuši un izturējuši pietiekoši labi. 

Es saku — pietiekoši labi, — jo citādi mēs varētu palikt 
iedomīgi, bet to nedarīsim, kļūdas ir bijušas, bet tās nav tā- 
das, kurām nevarētu pārkāpt pāri.  Mazpulku vadītājiem, 
skolotājiem, pagasta amata personām šī aptauja ierosināja pa- 
domāt un labāki saskatīt savā tiešā tuvumā to jauno, spirgto 
audzi, kura paceļas retā, vētrās dragātā meža vietā. 

Gribētos vēl tikai dažus vārdus veltīt mazpulku vadītājiem. 
Daži no tiem bija tādi satraukti, varēja rasties šaubas par pa- 
nākumiem, bet tas arī saprotams, jo viņu audzēkņi pirmo reizi 
lika šādu pārbaudījumu, bet tagad mēs visi varam mierīgi sev 
jautāt: „Vai tad tomēr neiznāca labi?'* un atbilde būtu viena: 
— „Iznāca! Tas mums vēl lieku reizi atgādina, ka nevērtēsim 
sevi un savu apkaimi zemu, nebaiļosimies, mūsu laikmets prasa 
drošu, bezbailīgu cilvēku, kurš gan katru darbu nopietni pār- 
domā, bet tad stājas piē tā veikšanas un arī veic. 

Mazpulku vadītāji, sevišķi skolotāji jo labi varēja pārbaudīt, 
vai skolas metodika noder arī dzīvei. Šī aptauja bija arī visla- 
bakā aptauja mazpulku vadītājiem savu spēju novērtēšanā un 
metodes kļūdu atrašanā, jo mazpulku vadītājiem bija savāktais 
materiāls jāapskata. Kā katrs labs darbs, tā arī šis radījis da- 
Žus jautrus brīžus. Tā kāds rakstītājs nav sevišķi labi ievērojis 
rakstības likumus, ar to sagādājot rūpes savam skolotājam; cik 
man atļauts šai lietā teikt, tad tas jau nākotnē skolotāju 
uzraudzībā vairs nenotiks, jo uz ežmalas dažreiz steigā ziņas 
vācot var visādi gadīties, saimnieks ne katrreiz grib zirgu ilgi 
pūtināt. Ja ziņu vācējs pratīs dzīves grāmatā likt noteiktos 
komatus un punktus, tad viņi savam skolotājam kaunu ne- 
darīs. 

Bauskas apriņķa mazpulki savu darba pārbaudi ir izturējuši, 
tie ir pierādījuši disciplīnu un gribu. 


Kas tēvu zemei postā ejot nedomā par viņas glābšanu, bet 
domā citas domas, nav cienīgs, ka dzīvo brīvā valstī. 


Klingers. 

Mazpulku 


tērauda 
zirgt 
Izpētīsim savu pagastu! 
J. PREISS 
Lai arī cik savādi tas ir, — mēs rīkojam bieži vien ekskur- 


sijas uz mūsu valsts attālākiem novadiem, bet neesam apskatī- 
juši un izpētījuši savu tuvāko apkāruni, savu pagastu, neesam 
iepazinušies ar tā pagātni u. t. t. Mēs nonākam svešumā bez 
ziņām par savu apkārtni, bez salīdzināšanas materiāliem, bez 
noteiktas mērauklas. Tad nu arī mums daudz kas paslīd pa- 
visam garām, jo mēs neesam vingrinājušies skatīties, vērot; daudzi 
iespaidi un priekšstati ir tik bāli, ka drīz vien no mūsu apzi- 
ņas izzūd; arī medaudzie spilgtākie iespaidi nedod daudz, jo tie 
netiek apstrādāti, salīdzināti. 

Tādēļ katram mazpulkam vispirms nepieciešams sīki izpētīt 
savu apkārtni resp. savu pagastu, kopējiem spēkiem ievācot 
plašas, vispusīgas ziņas un materiālus par pagasta dzīvi, šos 
materiālus apstrādājot un beidzot — uzrakstot sava pagasta 
aprakstu. Šinī nolūkā mazpulka dalībniekiem būs jāizstaigā 
apkārtnes meži un lauki, jāuzkāpj kalnā, jāmēro, jāpārstaigā 
ieleja, grava, pilskalns, strautiņš, upīte; jānovēro daba: vēju 
virzieni, mākoņi, saule, nokrišņi, augsne; jānovēro cilvēku dar- 

bība, savstarpējās attiecības; zemkopība, lopkopība, blakus no- 
darbošanās, mašīnas, amatnieki, rūpniecības ietaises; jāievāc 
statistiski dati u. t. t., u. t. t. Kad dalībnieki šīs parādības 
būs redzējuši, uz vietas izpētījuši un izpratuši, tikai tad 
dzimtenes parādības viņiem noderēs kā pamats, kā salīdzinā- 
šanas materiāls un jaunu jēdzienu noskaidrotājs, apskatot svešu 
zemju dzīvi, vai arī, iegūstot ziņas par tiešai pieredzei nepie- 
ejamām parādībām no grāmatām. 

Teikas par dzimtenes vietām, vietu vārdu, uzvārdu, pils- 
kalnu un dzimtenes pagātnes pētīšana liks pamatu vēstures 
dziļākai izpratnei. Valodas īpatnības, vietu nosaukumi, gara 
mantas būs neizsmeļams avots valodas mācībai un literātūrai. 
Apkārtnes parādību skaitliskās attiecības dos izpratni un ba- 
gātu vielu matēmatikai. 

Būdams ciešos sakaros ar savu apkārtni, apzinīgi to vēro- 
dams un izprazdams, jaunietis ne tikai mācīsies vien, bet viņš 
arī savā dzimtenē ieaugs, iemīlēs to, un dzimtene viņam paliks 
miļākā vieta pasaulē. 

Materiālus vākt, kārtot un sastādīt pagasta aprakstu būtu 
vēlams pēc šādas schēmas: 


1. Pagasta nosaukums (agrākais vācu un krievu). Novadi 
un to izcelšanās. Pārmaiņas pagasta robežās: apvienošanās, 
dalīšanās. Māju daudzums: muižu, vecsaimniecību, jaunsaim- 
niecību un citu. Iedzīvotāju pieaugums vai mazināšanās. 
Iedzīvotāju tagadējais skaits. Pagasta karte. 

2. Reljefs un tā loma. Ģeoloģiskās līnijas; māls, smilts, 
purvzeme. Kalnaini un līdzeni apvidi; tīrumu procents kal- 
nainās un līdzenās vietās; ceļu izrakumi un uzdambējumi. 
Purvi. Karte. 

3. Ieži. Šļūdoņa veidojumu pasugas, atrašanās vietas. Jūras 
nogulas, jaunlaiku upju, ezeru un avotu nogulas. Pamatieži un 
si atsegumu vietas.  ležu izmantošanas vietas un veidi. 

arte. 
4. Klimats, Laika pareģošana tautā. Valsts meteor. biroja 
Ierīces pagastā un to dati. Vietas, kas cieš pārāk sausā vai 
slapjā gadā (kā lauksaimniecībā tā satiksmē). Atmiņas par pā- 
rāk sausu, slapju, siltu vai aukstu vasaru. Laika novērojumi. 

9. Augsne. Auglīgākās vietas un to kārtas, neauglīgākās vie- 
tas un to kārtas. Vietas, kur izdarīti uzlabojumi: nosusināšana 
(grāvjiem, drenām), kaļķošana, mērģelēšana, ģipsošana. Mākslīgo 
mēslu sēšana. Zāļu sēšana. Purvu izmantošana. Meži: priežu, 
egļu, lapu koku, jaukti. Mežu izlietošana.  Virsmežniecības, 
mežniecības, mežsargi. Relikti — birztalas, reti, resni koki, cit- 
zemju augi. Līdumu atmiņas; mežu iznīcināšana. Karte. 

6. Ūdeņi. Upes, ezeri. Ūdensspēka izmantošana lauksaim- 
niecībā, rūpniecībā un satiksmē. Zveja, vēžošana un citas 
izpriecas. Ūdens daudzums upēs un ezeros dažādos gada lai- 
kos. Upju un ezeru aizsalšanas un atkušanas laiks. Ledus 
iešanas laiks. 


7. Dzīvnieki. Saimniecībā noderīgie un nozīmīgie dzīvnieki, 
to statistika. Kustoņu apkarošana.  Retie aizsargājamie dzīv- 
nieki. | 

8. Iedzīvotāji. To kopskaits, balss tiesīgie, obligātoriskās 
skolas gados, cik apmeklē pamatskolu, vidusskolu, arodskolu un 
augsstkolu. Cik iedzīvotāju ar augstskolas un vidusskolas izglī- 
tību. Iedzīvotāji pēc tautībām un ticībām, pēc nodarbošanās 
veidiem. Apģērbu savādības. Mīļākie un izplatītākie ēdieni. 
Alkohola lietošana. 


9. Nodarbošanās. a) Zemkopība. Tipiskas vec- un jaun- 
saimniecības ēku un apkārtnes plāns.  Vec- un jaunsaimnieka 
budžets. Nodokļu daudzums: pagastam, valstij. Mākslīgo 
mēslu lietošana. Mājas, kur māksl. mēslus lieto daudz; mājas 
ar izmēģinājumu lauciņiem u. c.  Agronomiskā palīdzība, tās 
izmantošana. Mājas, kur labi dzīvokļi (strādniekiem); mājas, 
kur visvairāk lauksaimniecības mašīnu; mašīnu koplietošanas 
punkti. Nostāsti par pirmajām mašīnām. b) Lopkopība. La- 
bas pļavas, upes pļavas, mēslotas pļavas.  Mākslīgas ganības. 
Lopu pārraudzības biedrības, kopmoderniecības, krejošanas 
punkti un to rajoni (saimniecību saraksti). Lopu sugas; sugas 
lopi un to statistika. Izcili darbinieki lopkopībā. c) Dārz- 
kopība, putnkopība, biškopība, zirgkopība. Ienākumi no šim 
lauksaimniecības nozarēm. Mājas, kur attīstīta kāda no šīm 
nozarēm. d) Amatniecība un rūpniecība. Amatnieku dzīves 
vietas un apkalpojamie rajoni. Labākie amatnieki un „lāpī- 
tāji'. Pagasta rūpniecības iestādes: dzirnavas (malšanai un 
vilnas un vadmalas apstrādāšanai), gateri, kuļammašīnas, to at- 
rašanās vietas un apkalpojamie rajoni. Karte. 


10. Skolas. Skolu vēsture. Skolu uzplaukumu laikmeti. Izcili 
skolu darbinieki. Skolotāju un skolēnu skaits pēdējos gados. 
Skolas beidzēju nodarbošanās un izglītības turpināšanas statis- 
"tika. Izcili darbinieki valsts un pagasta dzīvē no skolu bei- 
dzēju vidus. Skolu bibliotēkas un mūzeji, skolēnu pulciņi: 
mazpulki, jaunatnes sark. krusta u. c. Pagasta iedzīvotāju un 
pašvaldības attiecības ar skolu. 


11. Biedrības. Biedrību vēsture. Izcili pasākumi, izcili 
darbinieki. Darbības veidi, panākumi. 

12. Bibliotēkas. Bibliotēku lielums resp. grāmatu skaits; 
lasītāju skaits katrā bibliotēkā; bibliotēkas apkalpojamais ra- : 
jons. Visvairāk lasīto grāmatu statistika. 

13. Satiksme. Dzīvākie ceļi tagad un senāk. Ceļu iedali- 
jumi šķirās. Valsts un klaušu kārtā labojamie ceļi. Ceļu ap- 
stādījumi. Labāk koptie māju ceļi. Grants bedres. Pasts, tā 
piegādāšana tagad un agrāk. Telefona centrāles; mājas, kurās 
telefons. Radiofons. 


14. Pašvaldība un tās budžets. Budžeta posteņi skolai, ne- 
Spējniekiem, labierīcībām. Ārsts, aptieka. 


15. Izcili darbinieki, ziņas par viņu dzīvi un darbu; izcilu 
darbinieku kapi. Labi gara mantu zinātāji un krājēji. 

«16. Vēstures un etnograf. pēdas: pilskalni, teikas un ziņas, 
karātavkalni, baznīckalni, veclaiku ēkas, veci darba rīki, veci 
trauki, tīnes, lādes u. t. t., vecas rotas lietas um drēbes vec- 
laiku rakstiem (šo priekšmetu fotografijas ar atzīmi, kur priekš- 
meti atrodas un kam pieder). Dieviņu barošana — atmiņas un 
vietas; veci kapi, vecu cilvēku nostāsti; māju, vietu un citu 
nosaukumu iztulkojumi Pasaules kapa un revolūcijas atmiņas 
un pēdas. Pagasta archīvs: vecas kartis, plāni, līgumi, kont- 
rāakti. Baznīcu archīvs: pavēles un sludinājumi no kanceles, 
pēršana pie kauna stabiem. Gara mantu vākšana (pēc A. Bērz- 
kalnes brošūras Jaunatne un tauta). 


17. Iedzīvotāju sociālās attiecības. Atmiņas par bijušajiem 
muižniekiem un to attiecībām ar zemniekiem. Pagasta pārval- 
dīšana „pirms pasaules kara, okupācijas laikā, partiju laikos un 
tagad. Nodokļu maksāšana un piedzīšana. Kooperātīvie pasā- 
kumi meliorācijā un citur.  Saimnieku, jaunsaimnieku un 
kalpu attiecības. Sievietes loma pagastā: sabiedriskā darbā, 
biedrībās. Jaunatne un alkohols, jaunatne kursos un izrīko- 
Jumos. 


18. Ticība, pasaules uzskats un paražas. Iedzīvotāju attie- 
cības pret baznīcu. Baznīcu vēsture. Izcili mācītāji. ' Valsts 
un baznīcas svētku dienu un svētdienu svinēšāna, baznīcu ap- 
meklēšana. Laulības dzimtsarakstu nodaļā: _Veclaiku paražas 
svētkos (Jāņos u. c.) un godos. Buršana un vārdošana, kas un 
kā to izdara. Mājas ārstēšana, — kādas slimības un ar ko 
ārstē. 


Ja tu nepazīsti savu apkārtni, savu dzimteni, ko tu vari 
redzēt, kā tu riba svešas zemes, ko tu nekad neesi redzējis 


H. Pestalocci 

Vaļas brīžus nodosimies mākslai 


Skaistuma izjūta dzīvē un darbā 
AUSMA ROGA 


Par skaistuma nozīmi cilvēka dzīvē mēs esam daudz dzirdē- 
juši runājam, daudz esam lasījuši. Un visur gala slēdziens bijis 
tas, ka skaistums ir nozīmīgs.  Tāir sajūta, kas cilvēka dzīvi 
padara labāku un gaišāku. 

To visu mēs esam dzirdējuši un varbūt, ka tāpēc būtu ari 
lieki runāt par šo tematu. Tak skaistuma jēdziens, domas par 
lielo skaistuma nozīmi cilvēku dzīvē palikušas vairāk tikai teo- 
rētiskas, nekā pavērtas mūsu ikdienas dzīvei. Tāpēc arī šinī 
temā nepieiesim tam ar filozofa skatu, bet mēģināsim skaistuma 
sajūtu un viņas svētīgo iespaidu saskatīt mums tuvākos ap- 
stākļos pašā ikdienas dzīvē. 

Vecākā paaudze zinās gan, kādas ir tās izjūtas, kad saulainā 
svētdienas rītā vecais saimnieks, izejot savus laukus apraudzīt, 

saskaras domās un priekā ar sava darba augļiem. Apkārt suli- 
gas zaļo vasarāja druvas. Rudzi zaļbriedā. Saule āboliņa lau- 
kā vēl sijā rasas lāses. Kāds tad, dažādos toņos darināts, ir 
zemes zaļums. Tas mirdzumā sacenšas ar debess zilumu. 

Kā jūtas darba darītājs, skatīdams visu šo krāšņumu? Vis- 
pirms — viņš jūtas atvieglots. Ap lūpām izzūd smaguma pil- 
nās asās līnijas un to vietā' iegulst tikai uzmanīgam vērotājam 
saskatāma miera sajūta. Un jo vairāk acis skatās, jo dziļāk 
tās šajā atpūtas brīdī iegremdējas dabā, jo lielāka'aug brīnuma 
izjūta. 

Krāšņums un varenums, zemes auglība, skaistumā tērpta, 
nevar būt cits nekas cilvēka apziņā, kā vien brīnums, brīnums, 
kas skar to, ko mēs saucam par mūžību. Citiem vārdiem, krāš- 
ņums un varenums cilvēku viņa izjūtās pievedis Dievam, kādai 
augstākai varai, kas devusi zemei viņas auglību, dabai skaistu- 
mu un varenumu un cilvēkam dzīvībi un acis, acis, ar kurām 
skatīt brīnumu, skatīt Dievu. 

Un, lūk, šajā vienkāršajā, bet lielajā kopizjūtā, ko. cilvēks 
var izjust, skatīdams kaut ko tīkamu un skaistu, ir slēpta skai- 
stuma izjūtas būtība. 

Ja skaistuma izjūta savā būtībā un saturā ir tāda, tad taču 
nešaubīsimies, ka viņa var apaugļot dzīvi un darbu, ka viņa 
var dot to, kā alkst cilvēka dvēsele: atvieglojumu, jaunu elpu 
nodomiem, dziļu prieku darbam un skaistu, dvēselīgu sirsnību 
pret citiem cilvēkiem. 

Un tad jau arī skaidrs top, ka šī skaistuma izjūta ir jāat- 
tīsta, jāieaudzina cilvēkos. Runādami par māju, ģimeni un maz- 
pulku, jautāsim, kā to visu izdarīt? Kā attīstīt, kā veidot jau- 
najos cilvēkos šo tik vērtīgo izjūtu, šo tik dārgo pārdzī- 
vojumu? 

Še vispirms jau " jūsakā viens: mācat mazpulku 
alībniekus nēvis jūsmot un skaisti 
ačalot par daiļumu par skaistumu, 
et mācat to tā skatīt, ka viņa priek- 
ā vairs nerunā, ka viņa kā Dieva prie k- 
ā vienīgi klusē. 

Ko tas līdz, ja kādam aizrautīgi stāsta par to, cik svētīgs 
daiļuma iespaids, ja klausītājs neko labāku nav redzējis kā ne- 
tīras sienas, piemētātas istabas, nolaidību un paviršību, kur vien 
acis veras. Jau par kārtību vien runājot maz ko panāksim, ja 
jaunais cilvēks savos mājas apstākļos kārtības nebūs redzējis. 
Tādēļ atkal piemērs un vēl reizi piemērs. Tikai redzēts 
piemērs var dot salīdzinājumu. Tas var dot iespēju salīdzināt 
savu rīcību ar citu rīcību. Tas var mums rādīt neuzkoptas 

telpas nemierīgo, nepatīkamo izjūtu un reizē parādīt to miera 
un patikas gaišo izjūtu, kāda tā mums, pašiem nemanot, iezo- 
gas apziņā kārtīgās un glītās telpās. 

Tālākais gājiens — vajaga mācīt redzēt lietas un galvenā 
kārtā dabu. — Mēs taču visi zinām, ka parastām lietām, kas 
mūsu apkārtnē, mēs paejam garām pārāk pavirši, nevērojam 
un neskatām tās. Tāda ir cilvēka daba, tāda ir viņa vājība. 
Un šī vājība, vēlāk pārāk pierasta, bieži vien apsedz garīgo 
kūtrumu un negribu skatīties, arī negribu neko vairs jaunu 
mācīties, nedz skaistu darīt. 

Redzēšanu, vērošanu un ievērošanu mazpulku dzīvē vingrina 
viens tāds pieccīņu darbs — informācijas skrējiens. Tas liek maz- 
pulku dalībniekiem piespiesti ievērot apkārtni. Un no vienas 
otras piespiestas reizes rodas jau zināms ieradums, kas iet pla- - 
šumā un dziļumā. 

Mēs zinām arī kādu īpašu audzināšanas paņēmienu, kādu 
lietojis indiešu rakstnieka Tagores tēvs, audzinādams savu 
lielo dēlu. Viņš zēnu ņēmis līdzi savos ceļojumos vēl tikai vien- 
padsmit gadus vecu. 

Zēnam šie ceļojumi bijuši skaisti, bet sākumā arī grūti tēva 
lielās noteiktības un neatlaidības dēļ. Tēvs licis zēnam katru 
vakaru atstāstīt visu to, ko viņš ceļā redzējis, atstāstīt sīki 
un arī zināmā kārtībā. Sākumā tas nebijis viegli, jo mums, 
vienalga, lieliem vai maziem, netīk piespiesties, bet ļauties viena 
momenta spēcīgākajām izjūtām un visu pārējo aizmirst un ne- 
redzēt. Bet tēvs neatlaidīgi prasījis savu, tā disciplinēdams 
zēna jūtas, viņa domas un vērojumus. 

Šī audzināšanas paņēmiena vadīts „lielais rakstnieks vēlākā dzī- 
vē izveidojās par lielu vērotāju, par stingras un dziļas pārlie. 
cības cilvēku. 

Ka līdz ar šādu prasmi skatīties vispāri paplašinās arī garī- 
gais uztveres apjoms, arvien bagātāka top pasaule un viņas 
skaistums, to mari mācījis atzīt kāds pavisam vienkāršs pie- 
mērs personīgā dzīvē. Lai atļauts viņu arī še atzīmēt. 

Bērnībā lasīdama, un bieži vien lasīdama pie vājas gaismas, 
biju pārpūlējusi acis. Brilles pirmajos skolas gados nevalkāju, 
negāju arī pie ārsta, jo šķietami neapzinājos savu trūkumu. 
Tikai vidusskolas pēdējā klasē beidzot ārsts man izrakstīja bril- 
les. Kad es pirmo reizi tās uzliku, es apmulsu. | Tas bija ne- 
izmērojams plašums un tālums, ko tagad man bija lemts ska- 
tīt. Āsas, skaidras līnijas, labi saredzamas sejas. Un jo 
vairāk es raudzījos, jo lielāks nu man šķita ieguvums. 


Ar šo piemēru gribētos salīdzināt katru ieguvumu, ko gūstam, 
apzinīgi skatīdami dabu, lietas un to parādības. Ar to pla- 

šāka kļūst lietu pazīšana, zināšana un bagātāka mūsu iekšējā 
pasaule, 

Jā, bet kā tad nu bez tādas piespiestas prasības vērot 
redzēto, atstāstīt to, vai tamlīdzīgi, mēs varam iemācīt redzēt 
skaistumu, izjust to un pārdzīvot. — Ar pāris vārdiem, ar ro- 
kas mājienu. 

Reizi kāds dziļš jaunatnes audzinātājs un liels gleznu mīļo- 
tājs, apskatot viņa viesistabā lielo daudzumu gleznu, ar niecīgu 
norādījumu, pats. pielikdams roku pie acs, noteica: „Šai gleznai 
jau nav nekā sevišķa saturā, bet tanī ir liela plašuma sa- 
jūta. Dziļš tālums.'* — Un tiešām, glezna, kura man lidz tam 
brīdim atstāja vismazāko iespaidu, ieskatoties sāka patikt. Jā, 
cauri koku zariem mazas sīkas mākoņu pūkas deva tāluma un 
perspektīves sajūtu. Tālums bija tik dziļš un plašs, ka viņā 
varēja aizmirsties... No tā brīža, gleznu uzskatot, nekad vairs 
nav piemirsies meklēt nianses un īpatnības, kurās skats varētu 
kavēties un baudīt skaistumu. — Tā tad — niecīgs vārds un 
rokas mājiens bija panācis savu. 

Daba taču bieži ir lieliskākā glezna. Kas viņā iemācījies 
redzēt kaut tikai saules un ēnu plūsmu vēja šūpotās lapās, kas 
iemācījies vērot neskaitāmās krāsas, tam jau būs radusies kāda 
klusa iekšēja interese, kura nekad vairs nerimsies. 

Bet tas viss, ko mēs še runājam un sakām, prasa no audzi- 
nātāja daudz. Liekas pat, ka jāaizmirst sava personīgā dzīve. . 
Un tomēr — tā nav vis. Kamēr enerģiju šķiežam rājoties, 
teorētiskus norādījumus dodot, tikmēr mazāk viņas būs jāpatērē, 
sekojot līdzi jaunatnes pulciņam, dodot tikai pāris savus labi 
vērotus iespaidus. Maz būs enerģijas jāpatērē, ar pāris labi 
mērķētiem novērojumiem, paša skatījumiem, iemetot degošu 
pāgali jaunatnes vēl tumšajā apvārsnī. Gan jau tad jauneklis 
pats saskatis gaismu un šī gaisma viņam patiks, viņu ieintere- 
sēs. Viņš pats meklēs tālāku apgaismojumu, lielāku dziļumu 
un lielāku pilnību saviem vērojumiem. 

Tikai pieeja jāmaina. Šī pieeja jāmaina ne tikai pašam 
skaistuma jautājumam, padarot to sasniedzamu, dzīvei tu- 
vāku, bet arī audzināšanā jāmaina pieeja no teorētizēšanas uz 
piemēru un gribu mācīt jauno paaudzi redzēt un skatīties. 
Mācīt šo skatīšanos nevis teorētiski, bet dzīvē, katrā ikdienas 
solī, jo visur, visur, kur vien mēs acis metam, varam saskatīt 
arī skaistumu un krāšņumu. 

Pieeja jāmaina, ja gribam, lai aug garīģi stipra jaunā pa- 
audze un lai mēs paši sevi varam piepildīt, atstāt aiz sevis 
kādu lielu mantojumu, proti — krietni audzinātus, garīgi vare- 
nus, plašus skatītājus cilvēkus. 

Tā paaudze, kurai tā būsim piegājuši, dzīvē un darbā būs 
pakāpusies uz augstākas plāksnes un pārredzēs tālākus apvārš- 
ņus. Tā paaudze atkal dziļāk sāks just un dziļāk mīlēt dabu 
un cilvēkus. Viņa sāks saskatīt arī to labo, kas redzams citu 
cilvēku sejās. Tikai tas, kas ar skaistuma izjūtas pilnu sirdi 
dzīvo dzīvi, prot un var saskatīt arī citu cilvēku acīs to skai- 
stumu, ko dod ne tikai miesa, bet galvenā kārtā dvēsele, cilvē- 
ka cildenais gars un goda prāts. 


Neparastais izrādās par neiespējamu tikai tam, kas domā 
vienīgi par grūtībām un iedomājas kaut ko, kā nekad nav bijis 
nedz arī būs Sekspirs 

Jaunās, čaklās rokas mācās gādāt par mājām 


Mājsaimniecības sekciju darbība 


I. ZAULA 


Šo rudeni jauno darba gadu sāk 351 mājsaimniecības sekcija. 
Paredzams, ka šis skaitlis līdz Ziemassvētkiem vēl ievērojami 
palielināsies, jo pašreiz ir vispiemērotākais laiks jaunu sekciju 
dibināšanai. Ja rēķinām, ka caurmērā katrā sekcijā strādā 10 
meitenes, tad kopā vadītāju uzraudzībā sacenšas mājsaimniecības 
darbos 3510 mazpulku dalībnieces. 3500 jaunu roku pāru ievadīt 
praktiskajos sievietes pienākumos un 3500 jaunām meitenēm 
ļaut iemīļot viņu māju, atdarīt acis pret apkārtni un modināt 
vēlēšanos — visu padarīt daiļu, tīkamu — tas ir skaists pienā- 
kums. Šim pienākumam pašaizliedzīgi un ar lielu sirsnību ziedo 
savus brīvos brīžus un labākās domas simtām sekciju vadītāju. 
Tādam darbam panākumu nevar nebūt. Ātrāk vai vēlāk tā svē- 
tīgo iespaidu jutīs katrs ikvienā Latvijas novadā. Vienīgi mēs 
vēl varētu vēlēties, lai darbā būtu ātrāks temps un lielāks sprai- 

gums, lai visus labos nodomus ātrāk sāktu un drīzāki tiktu pie 
mērķa. To panāksim ar sistēmu, izstrādātu plānu — programmu. 
Tas palīdz pārskatīt vielu, kāda ir jāapstrādā, lai sasniegtu mērķi, 
um reizē ar to redzam, kā laiku iedalīt, lai visu varētu 
paveikt. Spraigumu dabūsim, padarot sanāksmes saistošākas. 
Bet kā? | 


Jaunatne ļoti mīl noteiktību un kārtību. Ka bērni bieži aiz- 
mirst burtnīcas mājās un nav pietiekoši sagatavojuši skolas uz- 
devumus, tas liecina par pretējo. Un tomēr tā nav. Mēs redzam, 
ka vislielāko cieņu un godbijību iegūst tie audzinātāji, kuri ir 
taisnīgi, bet stingri, kuri nepielaiž nekādu mīkstčaulību, bet prasa 
nopietnu pienākumu pildīšanu. Tas pats ir mazpulku dzīvē. 
Visspraigāki strādā tie mazpulki, kur vadītājs nepieļauj nekādu 
atkāpšanos no mērķa. 


Vienā otrā mājsaimniecības sekcijā šīs stingrības tomēr trūkst. 
Tas pa lielākai daļai tādēļ, ka trūkst vēl skaidrības vienā otrā 
jautājumā. Piem., kā sekcijām jāizvēlas darbi, kā jāvada sanāks- 
mes u. t. t. Tālāk teiktais palīdzēs tam pāri tikt. 


Pirmajā sanāksmē pēc ražojumu apskates lemj par turp- 
māko darbu. Mājsaimniecības sekcijām ir dota programma 
(Darbu programma mazpulku mājsaimniecības grupām. 1936. g. 
izdev.), kurā ir sistēmatiski saskaņota sacensības viela. Tā ir sa- 
dalīta trijās nozarēs: rokdarbu, ēdienu gatavošanas un mājas 
kopšanas. Tālāk katra nozare sadalās trijos posmos. Viens posms 
atbilst viena gada darbam. Katra dalībniece gada laikā var 
strādāt tikai vienas nozares vienā posmā. Dažreiz dalībnieces šo no- 
teikumu uzskata par ierobežojumu vai vienpusību. Tas tomēr tā nav. 
Ja meitene būs izvēlējusies, piemēram, ēdienu gatavošanas nozares 
otro posmu, tad tajā gadā būs jāveic visi tie darbi, kādi posmā pa- 
redzēti — mīnimālais darbs mazpulkā. Bet ja dalībniece ir brīvāka 
un var vēl atlicināt laiku, tad viņa var strādāt arī kādu rokdarbu, 
noaust kādu audeklu, audzēt istabas puķes vai t.l Vadītāja šajos 
blakus darbos nekad savu padomu neliegs. Nozare var darboties, 
ja tajā iestājas vismaz 5 dalībnieces. Ja mazpulkā dalībnieču 
ir daudz, tad var darboties vienā gadā vairākas nozares, un dalīb- 
nieces pa tām sadalās pēc interesēm un spējām. Ļoti vēlams, 
lai viena vadītāja vadītu tikai vienu nozari. Sekcijas darbs prasa 
daudz brīva laika, kā sevišķi skolotājām ir tik maz. Ja sevi ar 
pienākumiem pārkraujam, tad vienā vai vairākās vietās darbs 
sāk „klibot', trūkst prieka, ierosmes, spraiguma. Rodas no- 
spiests gara stāvoklis, smaguma sajūta, Un tas pāriet arī uz mei- 
tenēm, kas viņas var iespaidot pat vēl tālākā dzīvē. 

Programmas nozare un posms ir jāizvēlas pašām dalībniecēm. 
Gadu no gada to var mainīt pēc vēlēšanās un vajadzības, neie- 
vērojot pakāpenību. Programmas viela jāpiemēro dalībnieču 
sastāvam un interesēm, kas mazpulkos diezgan ātri mainās. 

Kad darbības plāns sastādīts, jānokārto sekcijas administrācija. 
Jaundibinātās sekcijas izvēl sekcijas vecāko (pastāvošās pārvēl) 
no dalībnieču vidus. Sekcijas vecākās pienākumi ir šādi: 1) jā- 
ved sekcijas kopējā darbu burtnīca, 2) jāatbild par sanāksmēm no- 
lemto telpu tīrību un kārtību, 3) jārūpējas par sanāksmes omulību, 
4) jāziņo par sekcijas darbu mazpulka kopējā sanāksmē. 

Sekcijas kopējā darbu burtnīca var būt kāda klade, ko sagrafē 
trijās ailēs: 


Dat. Viela Dalībnieces 





| 


, 


Katru reizi, kad notiek praktisko darbu sanāksme, sekcijas 
vecākā ieraksta pirmā ailē datumu., otrā vielu, ar kādu dalīb- 
nieces strādā (piem. tamborējām puszvaigznīšu un lielo zvaigz- 
nīšu paraudziņus, vai — iepazināmies ar gaļas barības vērtībām 
un gatavojām kotletes, burkānu sautējumu, piena ķīseli un jāņ- 
ogu mērci). Trešā ailē ieraksta dalībnieces, kas sanāksmē pieda- 
lījušās. Šāda burtnīca dod katram interesentam skaidru pār- 
skatu par visu sekcijas darbu. Redzams, cik bieži sanāksmes 
notiek, ar kādu vielu meitenes strādā un kā viņas ierodas uz sa- 
nāksmēm. Sevišķi pēdējais dod pareizāko liecību par sekcijas 
garu. Ja sanāksmes ir saistošas un dalībnieces vienmēr gūst ko 
jaunu, tad dalībnieču nekad netrūks. 

Sekcijas vecākai ir jārūpējas par sanāksmes telpām. Sanāks- 
mes var noturēt skolā vai kādā citā sabiedriskā ēkā, bet vislabāki — 
dalībnieču mājās. Šajās sanāksmēs mazpulka darbs ciešāki sa- 
kļaujas ar mājas apstākļiem un svarīgākais — vecāki iepazīstas 
ar mazpulku darbu un pienākumiem. Tas vecākos rada lielāku 
uzticību, paļāvību un pretimnākšanu. Un visā mazpulku dzīvē 
taisni vecāku atbalsts ir vissvarīgākais. Sanāksmes telpām ir jā- 
būt vienmēr tīrām, attiecīgam darbam sagatavotām. Tāpat tīras 
"un nokārtotas tās jāatstāj pēc sanāksmes. Uzkopšanas un ie- 
kārtošanas darbi sekcijas vecākai nav pašai jāveic, bet viņai tas 

ir jāuzdod citām dalībniecēm dežūru kārtībā un jāseko, lai visi 
rīkojumi būtu izpildīti. Bez tam sekcijas vecākā var parūpēties 
par telpu izrotāšanu ar ziediem, zaļumiem vai t. l., padomāt par 
kādu jauku dziesmu, atrast kādu interesantu stāstiņu, ko izde- 
vīgā brīdī varētu nolasīt citām meitenēm. Tamlīdzīgi ierosinājumi 
radīsies arī citām dalībniecēm, tā veicinot omulību, saulainu garu, 
radot patīkamu pārmaiņu. 


Viss meiteņu darbs ir jāatzīmē arī mazpulku protokola grā- 
matā. Valdei jāparedz kopējās sanāksmes dienas kārtībā punkts: 
„Ziņojums par mājsaimniecības sekcijas darbu." Sekcijas vecākai 
tad ir jāsniedz prasītais ziņojums pēc kopējās sekcijas darbu burt- 
nīcas. 


Beidzot pirmo sanāksmi, sekcija vienojas par nākošās sa- 
nāksmes vietu, laiku un vielu. Otrā sanāksmē sākas jau prak- 
tiskie darbi. Kārtējām sanāksmēm katrā mazpulkā ir izveidoju- 
šies zināmi ieradumi, pie kuriem dalībnieces labprāt turas. Šie 
ieradumi var būt dažādi, cits par citu interesantāki un īpatnējāki, 
bet visām mājsaimniecības sekciju sanāksmēm ir šādi pamata 
likumi: 


Dalībnieces salasās 15 minūtes pirms sanāksmes, lai sekcijas 
vecākā tās varētu reģistrēt. Tad visas nostājas ierindā un sagaida 
vadītāju. Sekcijas vecākai jānodod ziņojums. Vadītāja sasveicinās 
ar dalībniekiem. _ Tad vadītāja atļauj izklīst un sāk prak- 
tiskos darbus. Citi domā, ka meitenes nevajadzētu padarīt tik 
kareiviskas. Bet ar to viņas nemaz kareiviskas nekļūst. Vingri- 
noties pamata stājā un stingrā soļošanā, meitenes iemācāssavu 
augumu cēlāki turēt! Un tas ir daiļi un veselīgi. Pašu ierindu (no- 
stāšanās vienā līnījā, soļošana kolonnā pa divi vai četri u. t. t.) 
prasa mazpulku organizācija. Mēs bieži pulcējamies mazākos 
vai lielākos svētkos, darbu sacensībās u. t. l. pa 50—60, pa da- 
žiem simtiem un pat tūkstošiem. Lai šādai masai varētu dot pa- 
vēles, lai to varētu pārvietot no vienas vietas uz otru, ir jāsagru- 
pējas mazākās vienībās, veidojot ierindu. Ar baru. nevarēsim tikt 
galā. Bet ja jau nu reizi ir jāgrupējas, tad šīm grupām ir jābūt 
nevainojami taisni um akurāti nostādītām. To prasa mūsu kār- 
tības un daiļuma sajūta. Bet labu ierindu nekad nepanāksim, ja 
tai piegriezīsim vērību tikai lielajās sanāksmēs. Ierinda prasa 
rūpīgu sagatavošanos, vingrināšanos, tai jākļūst par kaut ko ik- 
dienišķu, vienkāršu. Un tādēļ sāksim savas sanāksmes ar ierindu. 

Tālākā sanāksmes gaitā būs mājas darbu un grāmatvedības 
pārbaude, teērētiski paskaidrojumi un praktiskais darbs. Visam 
tam ieteicams cauri vīt dziesmas, anekdotus, pasakas, teikas, 
nopietnus īsus referātus u. t. I. Šīm piedevām, protams, jābūt 

mērenām, lai tās netraucētu darbu. Sevišķi būtu jāierosina refe- 
rātu gatavošana un nolasīšana. Tas dalībnieces pieradinās runāt 
ar lielāku klausītāju skaitu, padarīs drošāku uzstāšanos. Pagai- 
dām ir stipri sajūtama bērnu neveiklība un nevajadzīga kautrība 
gan ražas apskatēs, gan svinīgā solījuma nodošanā u. c. | 

Sanāksmes noslēdzot, jāiekārtojas tā, lai visas meitenes darbu 
beigtu reizē un varētu šķirties ar vienu kopēju, spraigu dziesmu. 

Ko tāda sanāksme dalībniecei dod? Pārmaiņu ikdienas ritmā, 
draudzīgu un jautru stundu savu biedreņu vidū, apzinīgu vai ne- 
apzinīgu vēlēšanos būt tikpat veiklai darbā, kāda ir labākā (sa- 
censībās), un ir iemantotas vienas otras jaunas zināšanas.. Kopējie 
ieradumi un tradicijas veicina kollektīvo garu — savas sekcijas 
goda un cieņas celšanu un sargāšanu. Pēdējā ir viena no galvenām 
laba sabiedriskā cilvēka vērtībām. 

Mājsaimniecības sekciju atsevišķās nozares atšķiras viena no 
otras ar savu praktisko darbu. Tas sadalīts mājsaimniecības prog- 
rammā pa gadiem (posmiem). Mīnimālais programmas darbs ir 
noteikts programmas ievadā. Dažreiz sadalījumu pārprot, un māj- 
saimniecības mācītājas domā, ka mazpulkam jāiemācās viss, kas 
minēts nodaļā: viela praktiskam darbam. Bet tas ir rakstīts tikai 
piemēram, .no kura var izvēlēties sev piemērotu darbu, piem.: 
strādājot ēdienu gatavošanas pirmā posmā, ir jāiemācās gatavot 
piena zupas (Šķidrumu samēri, piedevas u. t. t.), bet praktiski 
jāpagatavo tikai viena zupa. Tas pats attiecināms uz pārējām 
ēdienu grupām un tā pat rokdarbu technikām (atskaitot paraugus, 
tie jāizgatavo tik daudz, cik prasīts uzrādīšanai darbu apskatē). 
Vienīgi mājas kopšanas nozarē jāizstrādā visi tie darbi, kas prog- 
rammā minēti. Katrā nozarē strādājot, dalībniecēm jāved par 
savu darbu aprēķini — grāmatvedība. Grāmatvedības burtnīcas 
ir iespiestas um dabūjamas LLK rakstu apgādā, Jelgavā, Viestura 
piemiņas pilī. 

Rokdarbu grāmatvedība mazpulku dalībniecēm ā Ls 0,10. 

Ēdienu gatavošanas grāmatvedība mazp. dalībniecēm ā 
Ls 0,10. 

Mājas kopšanas praktisko darbu burtnīca mazpulku dalīb- 
niecēm ā Ls 0,20. 

Mazpulku dalībnieču darbs bez grāmatvedības nav pilntiesīgs. 
Grāmatvedības jāņem līdzi uz visām sanāksmēm un darbu ap- 
skati. 

Strādājot savā izvēlētā nozarē, dalībniecei bez praktiskā 
darba ir jāgūst plašāks pārskats, kā tas iekļaujas ikdienas dzīvē. 


Rokdarbu nozare: jāiepazīstas ar materiāliem — 
kādas kvalitātes, kā sauc, kur dabūjami, kādas cenas, kur var at- 


285 





l 





tiecīgo rokdarbu techniku izmantot (piem. baltos darbus, klāj- 
dūrienus, kā saimniecībā lietojami tīkla darbi u. t. l.), kā krāsas 
saliekamas, kur telpās greznuma rokdarbi nepieciešami. 


Ēdienu gatavošanas nozāre: dalībniecēm jā- 
zina, ka uzturs ir cieši saistīts ar organisma veselības stāvokli. 
Lai to noskaidrotu, jāzina elementārā uztura mācība. Bez tam 
meitenēm jāpārzina produktu tirgus cenas, uzglabāšanas iespējas, 
kādi gatavošanas paņēmieni atsevišķiem produktiem vispareizākie, 
kādi pareizie darba paņēmieni. Grāmatvedība jāved par mājās: 
patstāvīgi gatavotiem ēdieniem. 


Mājas kopšanas nozare. Šinī nozarē strādājot, 
dalībniecēm jākļūst redzīgākām pret savu tuvāko apkārtni, 
jāredz tās trūkumi un jāzina tos labot, lai māja kļūtu patīkama 
un tās uzkopšana veikli un ātri padarāma. 


Lai visas gūtās zināšanas paliktu dalībniecēm atmiņā, tad 
katrai meitenei ir jāiegādājas teūrijas burtnīca un glīti visi no- 
vērojumi jāpieraksta. 

Šim mazpulku darbam ir paliekoša vērtība, tas jauno saimi 
iespaido tik dziļi, ka tā pēdas varēs just vēl sirmā vecumā, un tādēļ 
tas ir tik atbildīgs un prasa no mums nevien laiku, ,bet arī ļoti 
daudz mīlestības, pacietības. Bet ja tas tā ir, un ja mēs savam 
darbam ticam, tad mēs paši no viņa gūstam visvairāk. Tas ceļ 
mūs un dod vienmēr jaunus spēkus. 


Īsa mana pasaka. Reiz bija divas māsas, viena bagāta, otra 


nabaga. Bagātā saucās mīla, nabagā — patmīla 


Rainis 

Jaunais saimnieks ar savu kumeliņu 


Vadītāja darbs rudenī 


Agr. K. ĶIRSIS 


Rudenī mazpulku dalībnieki — skolēni var biežāk sapulcē- 
ties sanāksmēs, lai kopējās pārrunās atrisinātu vienu otru inte- 
resējošu jautājumu, lai sagatavotos gadskārtējai ražojumu ap- 
skatei un arī, lai sagatavotu priekšnesumus mazpulka sarīkoju- 
mam pēc apskates. Arī skolu beigušie ir rudenī vaļīgāki, jo sākas 
jau garāki vakari. Ražojumu apskate ir un paliek tā diena gadā, 
kad mazpulks vispilnīgāk var rādīt sabiedrībai, ko tas viena gada 
laikā atkal sasniedzis, tādēļ šinī dienā mazpulkiem jārāda praktiskā 
darba sasniegumi un arī gara darba augļi. Var apskati apvienot 
arī ar kādu sacīksti Vai kādu pieaugušo sarīkojumu — lauksaim- 
niecības biedrības sanāksmi u. c., bet programmā jāņem līdzda- 
lība mazpulku dalībniekiem, jo arī pieaugušiem ir patīkami vien- 
reiz gadā papriecāties kopā ar jaunatni un skatīt, ko spēj maz- 
pulka dalībnieki. Ražojumu apskatē dalībnieku darbs jāno- 
vērtē rūpīgi, un nevar novērtēšanu aun'godalgošanu „atstāt otrā 

vietā, galveno vērību piegriežot kādam viesim vai pieaugušiem 
apmeklētājiem. Arī mazpulka dalībniekiem ir jāmāca cienīt 
um pienācīgu godu parādīt tālākiem un tuvākiem viesiem ap- 
skatē, bet galvenais apskatēs dienas centrs lai ir un paliek mazpulka 
dalībnieks un viņa darbs. 

Pēc apskates nevar atmest vasaras darbam ar roku un teikt, 
ka nu vasara cauri, un pa ziemu jau mazpulkā nav ko strādāt: 
dalībniekiem jāiet skolā, un mazpulka darbam neatliek laika. 
Pēc apskates nākošā sanāksmē jāpārrunā visas kļūdas, kādas ap- 
skates dienā būtu atrastas, vai nu grāmatvedībā, vai citur, lai 
dalībnieki mācītos saprast, ka darbs nav jādara, tāpat grāmatve- 
dība nav jāved un jānoslēdz apskates dēļ, bet gan katram dalīb- 
niekam pašam sevis dēļ, lai sekotu sava darba iznākumam —- kāda 
peļņa vai zaudējums ir bijis, kāda raža no lauciņa (100 kv. m.) 
un kāda no 1 ha iegūta. Tāpat jāpārrunā tās kļūdas kultūras 
audzēšanā un novērojumi, kādi nu katram audzētājam ir bijuši. 
Kļūdu un panākumu iztirzāšanā jāierosina paši dalībnieki. 

Rudens sanāksmēs jāpārrunā un jānosaka arī noteikts zie- 
mas darbības plāns, lai katrs dalībnieks jau rudenī zinātu, ko 
šinī ziemā veiks mazpulkā. Nevajaga nekad atļaut mazpulka 
dalībniekiem pierast pie bieži sastopamās „kārtības'*: darī- 
sim, kas nu pagadīsies, un cik paspēsim. Maz- 
pulku dalībnieku uzmanība jāpievērš tādiem jautājumiem, par 
kuriem dod norādījumus mazpulku vadība (LLK), un katrā maz- 
pulkā jāizlemj: ko katrs darīs, un ko visi kopā paveiks. No no- 
spraustā mērķa atkāpšanās nedrīkst būt, drīzāk gan var padarīt 
kaut ko vairāk. Skolēniem uzdevumi mazpulkā nedrīkst būt 
pārāk lieli, lai tie nepārpūlētos un lai nekavētu skolas mācības, 
bet rudenī un ziemā visvairāk var strādāt ārpusskolas jaunatne, 
jo tai taisni rudenī un ziemā ir vairāk brīvā laika. 


Mūsu Virsvadonis, Valsts un Ministru Prezidents Dr. K. Ul- 
manis pēc Š. g. lielās Zemgales apgabala izstādes teica zīmīgus 
vārdus: „Mēs tik strauji ejam uz priekšu.kul- 
tūrā un civīlizācijā, ka mums bez kavēšanās 
jāķeras pie darba lai mēs varētu savu lau- 
ku ražas un visu savu darba ražību pacelt 
vismaz par 50 procentiem. Ja mēs to drīzā 
laikā nepagūsim padarīt, tad mēs arī nespē- 
sim samaksāt to kultūras un civilizācijas 
progresu, kas tagad pie mums ir sācies un 
bez apturēšanas iet uz priekšu.* Šos vārdus iz- 
prast un šo vārdu izpratni tālāk paust ir jāmāca katram dalīb- 
niekam, lielam vai mazam. Un katram arī pēc savām spējām 
un spēka ir jādara kaut kas, lai celtu darba ražību gan laukos, 

gan pilsētās. Katram _dalībniekam ir jāstrādā fiziskais darbs, 
lai izlabotu vienu, otru sīkumu vai nekārtību sētā, mājā vai dzī- 
voklī, ko, varbūt, pieaugušie ļaudis palaiž kā neievērojamu 
garām. Bet katram ir jāstrādā arī sabiedriskā laukā, un sa- 
runās, sanāksmēs un sabiedriskos sarīkojumos lēnie un maz- 
dūšīgie jāpārliecina, ka Latvijai ir nācis laiks, kad nedrīkst būt 
neviena uz vietas stāvētāja, bet katram ir kaut kas jādara, kaut 
kas jāveic, lai labāks, glītāks būtu arums gan laukā, gan sabie- 
driskā druvā. Mūsu zemē nedrīkst būt gļēvo un neuzņēmīgo, 
kuri negribētu censties uz priekšu tikt, bet tikai domātu: lai jau 
nu iet viss, kā gājis, gan jau kā nekā savu mūžu nodzīvošu. Mūsu 
zemē vēl visām dzīves nozarēm jāiet augšup un uz priekšu, jo 
mums ir gan ievērojami rekorda sasniegumi atsevišķās nozarēs 
um vietās, bet mūsu caurmēra skaitļi gan lauku ražām, gan pil- 
sētu darba ražībai ir visumā vēl mazi. 

Lai mazpulku dalībnieki labāk varētu izprast, kāda nozīme 
dzīvē var būt uzcītīgam darbam un neatlaidīgai sekošanai no- 
spraustam dzīves mērķim, tad katrā mazpulkā jāpārrunā par tagad 
vai senāk tuvumā dzīvojošu pazīstamu personu dzīvi, par viņu 
nopelniem un par viņu darba prieku un centību, ar kādu tie gā- 
juši gan paši savā, gan sabiedriskā darbā. Katra mazpulka 
darbības rajonā būs viena vai vairākas šādas personas. Šīs 
personas nav domājamas tikai ar augstu stāvokli vai lielu izglī- 
tību, bet paraugs ar darbu un ar visu dzīvi jaunatnei var būt 
ikkatrs godīgs strādnieks, amatnieks vai zemkopis. Par šādām 
personām var sastādīt aprakstus, um mazpulks var ierīkot šādu 
personu „piemiņas stūrīšus'" vai nu skolā, vai biedrības namā, 
kur mazpulkam sava mītne. Šādā piemiņas stūrītī būtu jāsavāc 
visas ziņas, kādas iespējamas par šo cilvēku dabūt. Ja ir vēl 
lietas, kuras tas lietojis, tad tās arī jācenšas novietot piemiņas 
stūrītī, tāpat uzņēmumi no mājas, kur tas dzīvojis. Dažādus 
materiālus par šādu ievērojamu darbinieku dzīvi un darbu var 
atrast vecos pagasta arķīvos, baznīcas grāmatās. Tāpat ap- 
kārtnē vēl vienmēr glabājas nostāsti par viņu darbību, par da- 
žādiem notikumiem. Tos visus var ļoti interesanti apstrādāt. 
Ļoti vēlams būtu, kur tas iespējams, pievienot fotografiskus 
attēlus. 

Lai varētu ikdienas darbā iet ar lielāku dedzību, lielāku paš- 
paļāvību, tad mazpulku dalībniekiem jābūt lepniem uz mūsu 
zemes um mūsu tautas senatni. Lai labāk to izprastu un gūtu 
isto un patieso pārliecību par mūsu vēsturi, tad katram mazpul- 
kam ieteicams kopīgiem spēkiem ierīkot savu senlietu krātuvi — 
mazu mūzeju savā mītnē. Šādā senliettt krātuvē varētu savākt 
visas tādas lietas un priekšmetus, kas stāv sakarā ar mūsu tautas 

agrāko kultūrālo un saimniecisko dzīvi. Šeit materiālu tiešām 
daudz. Daudzās mājās glabājas nomesti senlaicīgi darba rīki, 
dažreiz pat vecās mātes tīnē veci apģērba gabali, senlaicīgi au- 
dumi. Tos nu būtu vēlams savākt vienkopus. lr vecas tīnes — 
senās pūra lādes, veci darba rīki, pirmatnēji arkli, ecēšas, grā- 
bekļi u. t. t. Dažreiz var noteikt arī šo lietu vecumu, no kāda laika 
tās uzglabājušās. „Ja savāktu šādas veselas sērijas senlietu, 
tad viņas varētu sagrupēt pa laikmetiem. Tā mums tiktu uz- 
skatāmā veidā rādīta visa mūsu senču dzīve un darba īpatnības 
dažādās laiku maiņās. 

Katrs mazpulka vadītājs un arī dalībnieks, kurš būs savu roku 
pielicis viena vai otra uzdevuma veikšanā, būs pakalpojis mūsu 
zemei un valstij un pildījis kaut mazu daļu no kopējā darba, uz 
ko mūs aicina mūsu Virsvadonis. | 


Mēs pastāvīgi kļūdāmies, meklējot sev labumu pārāk tālu 
vai augstu. Mēs vēl neredzam, ka vienkāršās lietas ir vislie- 


lākās O. S. Mardens 

Spodrināšanas darbā 


i 


Mājturības instruktoru darbs mazpulkos 


"T. MEŽSĒTA, LLK Mājturības nodaļas vadītāja 


Čaklie mazpulku dalībnieki kā mazas bitītes lodā, tekā un 
strādā pa visiem mūsu dzimtās zemes laukiem un sētām. Viņi 
„nenoguruši un neapnikuši strādā savu darbu. Apziņā, ka darbs 

labi pādarīts, ir atmaksa par pūlēm. Drebošām sirdīm un gaidu 
pilnām acīm viņi raugās uz saviem vadītājiem un gaida, ko tie 
teiks, ko liks darīt, kādu saturu un jēgu dos dzīvei. Katrs va- 
dītāja norādījums ir ierosinājums un pamats lieliem un skaistiem 
mazo darbiem. Tāpēc katram vadītāja vārdam un rīkojumam 
jābūt labi pārdomātam, apsvērtam un pareizam. 
. Mēs pašreiz dzīvojam tai izcilā laikā, kad par visu augstāk 
stāv pats cilvēks, kad dzīves. jēga ir viss labais, skaistais un pa- 
tiesais, kad pār mūsu zemi iet sauciens — „Spodrināsim savas 
sētas, a kad rūpējamies par stipras un veselas jaunas audzes audzi- 
nāšanu, par kārtīgas, labas mājas — ģimenes dzīves izveidošanu, 
kad vairāk lāika gribam ziedot savam garīgam cilvēkam, samazi- 
nāt tiekos un nevajadzīgos darba soļus, kad savas sētas gribam 

rotāt latviskiem audumiem, latviskām istablietām, kad veselu 
un dzīves prieka pārņemtu gribam redzēt viens otru, kad gribam 
atjaunot senos labos mājas tikumus un parašas, kad gribam daiļu 
un spēcīgu visu mūsu dzimto zemi veidot, un šo mērķu papildi- 
nāšanā un sasniegšanā nepieciešams talkā ņemt čaklos mazpulku 
dalībniekus un dalībnieces, jo viņi būs tie, kas nākotnē valdīs 
un saimniekos mūsu sētās, kas "veidos un daiļos tās latviskas, 
kas audzinās stipru un garā mošu nākošo paaudzi. Vairāk vai 
mazāk viss nupat minētais ir ietverts mājturības darba programmā, 


protams, daudz reālāk kā še. Tāpēc arī ikvienam mazpulka va-. 


dītājam jābūt skaidrībā par šo uzdevumu veikšanu dzīvē. 


Mājturības darba vadīšanā un izveidošanā mazpulkos maz- 
pulku vadītājām un vadītājiem talkā iet visas mājturības instruk- 
tores, jo ne katrreiz visiem ir. zināmi dažādie un sīkie mājturības 
darbi. Tāpēc lai neviena mazpulka vadītāja vai vadītājs ne- 
kautrējas uzmeklēt mājturības instruktori, uzklausīt viņas no- 
rādījumus un saskaņā ar tiem mācīt un vadīt savos mazpulkos 
mājturības darbus. Tāpat arī lai neviena mazpulka vadītāja 
neļaunojas, ja instruktore kontrolē viņas darbu un dod norādī- 
jumus, jo visi to darām ne sava goda pēc, bet gan mūsu jaunās 
audzes labākas un daiļākas nākotnes un valsts labā. 

Tāpēc tagad ikvienai vadītājai un vadītājam ir tiesība un pie- 
nākums mājturības jautājumu atrisināšanā palīgā aicināt rajonu 
un biedrību instruktores. 

Daudzas mājturības instruktores varēs strādāt mājsaimnie- 
cības grupu izveidošanā un vadīšanā. Katras rajona instruktores 
pienākums ir apmeklēt un kontrolāt sava rajona mazpulku māj- 
saimniecības grupas vismaz reizi gadā. Ilgstošo pieccīņu dalīb- 
nieces instruktore apmeklē 2—3 reizes gadā mājā un dod norādī- 
jumus darbā. Bez tam mājturības instruktores izbrauc uz da- 
žādiem mājturības kursiem, priekšlasījumiem, apskatēm, vakar- 
ēšanām un citiem mazpulku pasākumiem un sarīkojumiem savā 
rajonā par brīvu, bet ja mazpulka līdzekļi atļauj, tad tas sedz 
ceļa izdevumus un sūta zirgu pretim. Lai mājturības instruk- 
tore sekmīgi varētu apkalpot visu savu rajonu, lai bez darba maz- 
pulkos strādātu vēl lauksaimniecības biedrību mājturības sek- 
cijās un citās organizācijās, tad instruktore nedrīkst vienā vietā 
noturēt garākus kursus par 1! nedēļu. Vēlamais kursu garums 
ir 1—3 dienas. Mazpulku vadītājiem kursi un priekšlasījumi jā- 
pieprasa mājturības instruktorei vismaz mēnesi iepriekš. Viņa 
tos izpilda tādā kārtībā, lai pēc kārtas varētu apmeklēt nepār- 
pārbraukājot lielus atstatumus, par savu ierašanos iepriekš zi- 
ņojot mazpulku vadītājiem. Pārbraucot no vieniem kursiem 
uz otriem, instruktore kontrolē tuvākās mājsaimniecības grupas 

vai veic citus savus uzdevumus. Lai sekmīgāks un ražīgāks 
būtu instruktores darbs, tad. viņa, ja iespējams, savus darbus 
iekārto tā, lai vienā dienā apmeklētu divus kaimiņu vai pagastu 
tuvākos mazpulkus. 


Mājturības instruktores mazpulkos strādā pēc mazpulku 
nodaļas izstrādātas mājturības darba programmas, savā darbā 
ievērodamas vislielāko noteiktību, kārtību un pareizību. Pat 
vissīkākam darbam jābūt labi pārdomātam un pareizi veiktam. 


Mūsu mājturības darbinieču sirsnīgākā vēlēšanās ir, labi sa- 
prasties un sadarboties ar mazpulku vadītājiem un kopīgi likt 
drošus un stiprus pamatus mūsu latviskai mājas kultūrai. 


Lai ikvienai mazpulku vadītājai un vadītājam būtu skaidrs, 
pie kāda mājturības rajona instruktores pēc padomiem griezties, 
tad došu mājturības instruktoru dzīves vietu sarakstu un minēšu, 
kādus agronomiskos rajonus attiecīga mājturības rajona instruk- 
tore apkalpo. 

Vidzemē 
Rīgas mājt. raj. instr. apkalpo Rīgas agr. rajonu. Siguldas — 


Siguldas, Ādažu, Vidrižu agr. rajonus. Ķeipenes — Ķeipenes, 
Ērgļu, Nitaures agr. rajonus. Cēsu — Cēsu, Dzērbenes, Jaun- 
piebalgas, Raunas, Straupes agr. rajonus. Limbažu — Limbažu 
Salacas, Alojas, Mazsalacas agr. rajonus. Valkas — Valkas, 
Rūjienas, Rencenes agr. rajonu. Smiltenes — Smiltenes, Gaujie- 
nas, Valmieras, Trikates agr. rajonus. Alūksnes — Alūksnes, 
Apes, Lizuma, Gulbenes agr. rajonus. Madonas — Madonas, 


Ļaudonas, Cesvaines agr. rajonus. 


Latgalē 

Daugavpils 2. mājt. raj. instr. apkalpo Daugavpils, Višķu, 
Krāslavas, Indras, Aglonas, Dagdas agr. rajonus. Rēzeknes — 
Rēzeknes, Dricanu, Maltas agr. rajonus. Ludzas — Ludzas, 
Zilupes, Istras agr. rajonus. Jaunlatgales — Jaunlatgales, Kacēnu, 
Kārsavas agr. rajonus. Rugāju — Bērzpils (Birzgales), Balvu 
agr. rajonus. Viļānu — Viļānu, Varaklānu agr. rajonus. Lī- 
vanu — Līvanu, Krustpils, Preiļu agr. rajonus. 


Zemgalē 

Ilūkstes mājt. raj. instr. apkalpo Ilūkstes, Grīvas, Asares agr. 
rajonus. Viesītes — Viesītes, Jēkabpils, Veselas, Seces agr. 
rajonus. Bauskas — Bauskas, Bārbeles, Elejas, Iecavas agr. 
rajonus. Jelgavas — Jelgavas, Zaļenieku, Auces, Dobeles, Jaun- 
pils, Bērzmuižas agr. rajonus. 

Kurzemē Ķ 


Liepājas mājt. raj. instr. apkalpo Liepājas, Bārtas, Priekules, 
Vaiņodes, Durbes, Aizputes agr. rajonus. Kuldīgas — Kuldīgas, 
Alšvangas, Kabiles agr. rajonus. Saldus — Saldus, Skrundas, 
Kursišu agr. rajonus. Ventspils — Ventspils, Piltenes, Ugāles 
agr. rajonus. Talsu — Talsu, Vanadzenes, Dundagas apr. ra- 
jonus. Tukuma — Tukuma, Kandavas, Irlavas agr. rajonus. 


sacensība 

Dārzkopības, laukkopības, biškopības un 


mežkopības darbi 
H. KALMIŅŠ 


Kad saules loki pie debess kļūst arvien lielāki, jaunais darba 
gads jau iesācies. Tagad gan vēl nevar ne zemi rakt, ne art, 
ne sēt, bet arī ziemā padarāmais darbs ir ļoti svarīgs. Jau tagad 
būtu jāizvēlās audzējamās kultūras, jāpārrunā jautājumi par 
augam piemērotāko zemi, mēslojumu jāizvēlas kultūrai piemē- 
rotākie zemes apstrādāšanas un parocīgākie darba paņēmieni; 
jādomā par drošas zināmas sēklas iegādi, jāpapildina zinā- 
šanas aizsardzībai pret kultivējamam augam uzbrūkošām slt- 
mībām un kaitēkļiem un to apkarošanas līdzekļiem un paņēmie- 
niem. Vēlams jau iepriekš nokārtot ražojumu izvērtēšanu, 
atrodot noņēmēju, kas rudenī ražojumus nopirks. Tie visi ir 
jautājumi, kas iepriekš apšvērti, apdomāti, pasargās darbā no 
nejaušībām ikkatru mazpulku dalībnieku. 

Nekad nedrīkstam aizmirst, ka mazpulka dalībnieka lauciņš 


nav tikdaudz saimniecisko ieguvumu radīšanai, kā audzi- 


nāšanas līdzeklis pareizai darba izpratnei. 
Nav svarīgi tas, ka darbs veikts, bet galvenais ir tas, kā pada- 
rīts, un vai savā darbā mazpulka dalībnieks ieguvis ko jaunu 


gan darba paņēmieniem, gan veiksmes ziņā vai arī strādājis 


ar veciem, atmetamiem darba paņēmieniem. Tāpēc nākošo gadu, 
darbu sākot, mazpulka dalībniekiem savas kultūras audzējot, 
vispirms rūpīgi jadomā par pareizākiem un piemērotākiem darba 
paņēmieniem, zemi sagatavojot un kultūras apkopjot. Laba 
zemes sagatavošana un kārtošana ir pamats labiem sasniegumiem. 
Laukkopības kultūrām zeme jāap un jāapstrādā piemērotiem 
darba rīkiem (pēc tā jācenšas). Dārzkopības kultūrām, kur 
nebūs iespējams zemi art, bet tā būtu jārok, dalībniekiem tastjā- 
dara ar piemērotām lāpstām (dārza lāpstām ar rokturiem) un 


un pareiziem rakšanas paņēmieniem, starp neuzraktu un uzrakto 


zemi atstājot grāvīti, kas nevien darbu atvieglo, bet ļauj pilnīgāk 
zemē iekrāt virszemes augu daļas. Ja dalībnieks vai dalībniece 
vēl tik mazi, ka paši nevar īsti labi lāpstu valdīt, vai arklu vadīt, 
un viņu vietā darbu padara cits, tad tomēr tiem jāzina, kā darbs 
padarīts un kādi zemes sagatavošanas paņēmieni te lietoti. Katram 
mazpūulka dalībniekam, sākot darbu mazpulkā, tas lai ir pir- 
mo divi gadu uzdevums — iepazīties un piesavinā- 
ties pareizus darba un darba rīku lietoša- 
nas paņēmienus. Veiklība radīsies pēc gadiem, un to 
sākumā nevar prasīt. Tas, kas te sacīts par lāpstu, pilnā mērā 

attiecināms arī uz citiem dārza darba rīkiem: dārza dakšām, 
dzelzs um koka grābekļiem, stādāmiem puļķiem un lāpstiņām , 
(maz pazīstams darba rīks lielāku stādu pārstādīšanai) un dažā- 

diem kapļiem retināšanai, rušināšanai, apraušanai vai arī vadzi- 

ņu vilkšanai, sējot ar roku. Visos darbos, kur tik vien var lietot 
kapļus, tie arī jālieto. Tāpat visur, kur jāstāda stādi, ja tik tie 

nav par lieliem, stādīšanai jālieto puļķi. Darba rīku sagatavo- 
šanai jāizlieto jau tagad brīvākais laiks, lai vēlāk darba steigā 
nebūtu velti jāprāto. 

Ļoti vēlams būtu, ja sēšanu varētu veikt ar mašīnām (para- 
stām sējmašīnām un planetu) tā iepazīstoties ar darba veikšanu 
un darba ražību. Tāpat bieži vien kapļu vietā rušinot ērti lietot 
arī rokas kultivātoru. 

Lētākie darba rīki, kā kapļi, iegādājami katram mazpulka 
dalībniekam pašam, bet dārgākie darba rīki varētu būt arī ko- 
pēji, kur katrs dalībnieks piedalās ar mazāku summu vai arī 
iegādāti ar mazpulka kopējiem līdzekļiem. 

Reizē ar darbam piemērotāku rīku lietošanu vajadzēs pār- 
kārtot parastās sēšanas un stādīšanas veidu un visur darbā vairāk 
lietot dārza auklu, lai rindas būtu pēc iespējas taisnākas un to sav- 
starpējie attālumi piemēroti darba rīkiem un pēc iespējas vienādi. 

Daudz raižu sagādā izaudzēto ražojumu pārdošana. Ja 
audzējam kartupeļus, lopbarības bietes, kādu labību, tad par 
tirgu nav ko raizēties, to visu var patērēt saimniecībā. Bet ar 
tādām kultūrām kā kāpostiem, sīpoliem, ko saimniecībā izlietot 
var samērā maz un lielākai daļai ražojumu jāatrod tirgus, jau 
varam piedzīvot nejaušības. 

Vairāk jāpiegriež vērības to kultūru audzēšanai, kurām vieg- 
lāk atrast tirgu. Tā mēs vēl šogad varējām segt tikai daļu no 
tā kaltēto cigoriņu daudzuma, kas nepieciešams armijas vajadzī- 
bām. Tāpat saules puķu sēklām vēl drošs tirgus. 


Nākamā gada vasaras otrā pusē un rudenī risināsies parasto 
pieccīņu darbs, kur piedalīsies visi mazpulka dalībnieki. Viena 
no pieccīņu disciplinām būs augļu šķirošana. lepa- 
| zīstināt mazpulku dalībniekus ar augļu šķirošanu un tās nozīmi, 
| lai ir vistuvāko dienu darbs, kamēr vēl demon- 
strējumiem var visur dabūt augļus, kas pavasara pusē būs jau 
grūtāk iespējams. Labs uzskatamības līdzeklis te Zemkopības 
ministrijas pagājušā sezonā izdotie plakāti, kur parādīts nevien 
augļu šķirojums dažādām āboļu un bumbieru šķirnēm, bet arī 
pievienoti iesaiņošanas trauku attēli un izmēri. Tagad jau iepa- 
zīstināti ar augļu šķirošanas paņēmiem, mazpulku dalībnieki būs 
labāk sagatavoti nākamā rudenī notiekošām novadu un valsts 
sacīkstēm. 

Odonika 
ARODA SACENSĪBAS VALSTS MĒROGĀ 1937. GADĀ VĀCIJĀ 


Vācu jaunatnes arodu savienības valsts mērogā pamudina jaunatni da- 
rīt labāko darbā, arodā un valstī. Katram lauku jauneklim un katrai 
lauku jaunavai jāuzskata par sevišķu godu, atklātībā pierādīt savas spējas. 
Uzsaukumā, kurš izsūtīts daudz eksemplāros visā valstī, teikts: „Lauku 
jaunatne, visi uz 1937. g. arodu sacensību valsts mērogā !** 


Aizrādījumi sacensībai 


Pamatprincips: Visa vācu jaunatne, kas mācās kādu arodu, ve- 
cumā no 15—21 gadiem, var piedalīties arodu sacensībā valsts mērogē. 
Sacensībā pielaišanas priekšnoteikums ir piederība pie āriešiem. Piedali- 
šanās bez maksas. 


Uzdevumi: Vispirms jāveic praktisks darbs savā arodā, kam dod 
4 stundas laika. Darbs jāizpilda darba vietā vai līdzīgos apstākļos. Bez 
tam paredzēti rakstu darbi, kuri jāveic 4 stundu laikā.  Jāizpilda aroda 
rēķināšanas uzdevumi, lietišķs domraksts un jāatbild uz jautājumiem par 
aroda praksi un pasaules uzskstu. 


Sacensības dalībniekam uzdevumus nodod drukātā veidā. Visi uzdevumi 
sastādīti līdzīgi visā valstī, ievērojot novadu dažādības. , Viņi ir vienkārši 
un ņemti no ikdienas prākses. 

Darba pakāpes: Sacensību dalībniekus sadala 3 darba pakāpēs, 
saskaņā ar vecumu. Pāreja citā darba nozarē nepielaižama. 

1. darba pakāpe: — 15—16 gadi (dzimis 1922.—1921.) 
ilāšāā * — 7 „ 1920.—1919.) 
ti” ri 19—21 „, „  1918.—1916.) 


Uzvarētāja noteikšana: Katrai grupai atrod uzvarētāju vie- 
tas novada un valsts mērogā. Prasības paplašina ar uzdevumiem sportā. 


Piedalīšanās dokuments: Katrs sacensību dalībnieks saņem 
uz viņa vārdu izdotu piedalīšanās apliecību. 


Arodu grupas: Sekojošām arodu grupām iedalīti uzdevumi: Zem- 
nieki — nozares: vispusīga saimniecība, laukkopība, zāļāju saimniecība, 
mežkopība, lauku sakņkopība, augļkopība, vīnkopība. Dārznieki — 
nozares: puķes un košuma stādi, sakņkopība, koku skolas, siltumnīcu augi 
(saknes), augļkopiba. Mežziņi — nozares: mežziņa māceklis, meža strād- 
nieks, kalnos, ielejā. Zvejnieki — nozares: upju zvejniecība, jūras 
zvejniecība, dīķu zvejniecība, krastu zvejniecība, Ziemeļu jūrā, Baltijas 
jūrā. Gani, slaucēji, vīnkopji, vīndari, jāšanasspor- 
ta mācekļi, lauku meitenes, slaucējas, vīnkopes, 
dārznieces (nozares kā dārzniekiem). 

Sacensības diena: Sacensību dienā dalībniekus atbrīvo no sko- 
las darba. Dienu un vietu laikus paziņo avīzēs, afišās un ar Hitlerjau- 
natnes organizāciju. 

Līdzi jāņem: spalvas kāts, spalva, ķīmisks zīmulis un darba drē- 
bes. Meitenēm bez tam virtuves nazis, šujam- un lāpāmadatas. 

Pieteikšanās: pie Hitlerjaunatnes vadītāja, vietējā zemnieku va- 
dītāja, jaunatnes audzinātāja. 

Dasbības plāns | 


SEPTEMBRĪ 


Novadā: Piedalīšanās III Latvijas pļaujas svētkos Jelgavā. . 
Aršanas, adīšanas un zemes rakšanas-rijolēšanas sacīkstes valsts mērogā. vi 
Inspektora apmeklējumi mazpulkos. S 


Mazpulkā: Rudens sanāksmes. | "R 
Grāmatvedības pilnīga noslēgšana. " 
Pārrunas par nākošās ziemas darbību. 

Ģimeņu vēstures pētīšana. 

Augļu pārstrādāšanas un konservēšanas kursi. 

Mazpulka vadītāja un valdes apmeklējumi pie ražas novākšanas. 

Sacensības sportā. 

Šaušanas vingrinājumi. 

Ražojumu apskates. 


OKTOBRĪ 


Novadā: lnspēktora apmeklējumi mazpulkos. 
Mazpulku svētki rajonos. 
Piedalīšanās lielāko lauksaimniecības biedrību atklāšanas svētkos un 


citos sarīkojumos. 


nas, 


Mazpulkā: Vasaras izmēģinājumu (labības kodināšanas, mēslošā- 
zemes apstrādāšanas) rezultātu apstrādāšana. 


Ražojumu apskates. 
Ziemas darbības plāna izstrādāšana, : 
Ražas izvērtēšana. | 
Pārrunas par Vili Olavu. 

Priekšlasījums par taupību. 


NOVEMBRĪ 


Novadā: Mazpulku apmeklējumi. 
llgstošo pieccīņu pārbaude, rezultātu sakopošana un tm? 


Mazpulkā: Karoga mastu ierīkošana, 

18. novembra svētku akts. 

Tautas deju kursi. . 

Galda klāšanas un ins kursi. 

Vakārēšana. ? 

Priekšlasījums par kādu sava pagasta vai ietīti centīgu darbinieku. 


LLK izdevums Atbildīgais redakļors Arn. Lūsis. Redaktors B. Radziņš 
4051 NF A5 L. Audze gr. sp. Bīgā, Baznīgas jelā da, tālr. 26217 

Mazpulku piederumu apgāds 


atrodas Jelgavā, Viestura piemiņas pilī, nodaļa Rigā, Baznīcas lelā 4a, 5. dz., 
kur mazpulku vadītāji un dalībnieki var iegādāties speciālu drā- 
nu, kas dabūjama vienīgi Mazpulku pied. apgādā, gatavus tērpus 
un visus citus formas piederumus (sk. š.g. „Mazp.* 6. un 9. n-ru) 
Mazņulku piederumu apgāda cenu saraksfs drānām un cifiem piederumiem (laf0s): 


Vadītāja diagonāla drāna .....,... mā 21.— dubultplata 


e korda ” sā es a di DN 

= krekla „ ķemmdzijas |. .,., „13.75 dubultplata 
Vadītājas ķemmdzijas kleitas drāna ... . „  „ 10.— dubultplata 
Dalībnieka vilnas žaķetes un bikšu 

drānās ms asā Ps SR 8.50 g 

5 sekla drābā ss = 5.85 c 

„ kokvilnas  „ š A S SR ss 3.10 = 
Dalībnieces kleitas vilnas drāna., .,.....„ „ 5.85 cs 


Zaļā aproču un apkaklīšu drāna .,.,..., „ 8.— 5 
Zeķes N: 1 — Ls 1.40, M2 — Ls 1.50, M3 — Ls1.70, M4 — Ls 1.9 


Lai mazpulkiem būtu pieejamas piemērotas balvas, 
Mazpulku piederumu apgādā Jelgavā un Rigā mazpulki var legādāfies šādas balvas: 


1) Dārza naži . Ā Ls 1.90— 2.50 | duma vākos ā Ls 4.50—10,00 
2) Acojamie naži „ „ 2.50 | 10) Mugursomas „„ 6.50, 7.—, 
3) Rokas šļirces | „ 7.00—10.00 | 7.50, 8,50 
4) Dārza šķēres „„ 5.00— 5,50 | II) Vāzes... „ „ 2W-—10.— 
5) Ābolu mizo- 12) Rakstāmgal- 

jamā mašīna „„ 5.00 dapiederumi „ „ 5,00—12.00 
6) Konservu pu- 13) Rakstāmpie- 

deles, burkas „„ _0,70— 2.10 derumu vāki „ „ 0.75— 1.10 
7) Rokdarbuka- 14) Kabatasnaži „ „ _1.00— 3.00 

stītes ...„„ 2.25— 5.00 | 15) Kab.portfeļi „ „ 2.70—10.00 
8) Dienas grām. 16) Termometri 

aud. vākos . „ „ _3.75— 6.50 konserv. darb. „ „1.80 
9) Albūmi au- | 17) Valstskarogi „ „ 5.50—10.50 


E. Virza — K Ulmanis Ls3.—; L. Kārkliņa — Namamātes padom- 
nieks 8.—; F. Keiss — Zem baltzaļā karoga 2.40; V. Talce — Ait- 
kopība 4.—; A. Kupčs — Mājlopu ēdināšana un barības līdzekļi 4.—; 
V. Nesaule — Mājas apkārtnes izdaiļošana 4,—; H. Birziņš u. Cc, — 
Latviskā un modernā virtuve 4,—; M. Ķeņģis — Apkoptā māja 3.75; 
J. Resnais — Ārstniecības augi un drogas 5.—; A.Grīns — Varoņu 
grāmata 3.—; A.Panteļejevs — Zēnu rokdarbi pamatskolām 2.70: 
A. Dzērvīši — Zeltenes Baltie darbi I 2.40; A. Dzērvīši — Zeltenēs 
Baltie darbi II 2.40; A. Dzērvīši — Zeltenes Tīkla darbi 2.—; Vet. 
R. Baķis — Kā izaudzēt veselīgus teļus, jērus, sivēnus u. t. t. 3.—; 
Vet. R. Baķis — Lopārstniecība 3.—; K. Evalds — Divkājis 2.25; 
K. Meldērs — Meža vakari 3.50; V. Lauskis — Koku skola 3.50; V. 
Lauskis — Punduru augļu koki 3.70; Kaizerlings — Vadonis Munte 
4,—; Lapiņš — K. Ulmanis Jaunatnei 2.50; A. Brigadere — Akmens 
sprostā 5.—; A. Brigadere — Skarbos vējos 5—; A. Brigadere — 

ievs, daba, darbs 5.—; A. Grīns — Dvēseļu putenis, saīsināts 7.—; 


N. Lapiņš — Radio padomnieks 2.20. Prāmatas glīfi iesietas. Mazpulklem rabafs 

Pulksteņi 
Zelts 
Sudrabs 
IJUv$1r'F6AS  Kristalis 
Dzintars 


RĪGĀ, BRĪVĪBAS IELĀ 4, TĀLR. 26336 Alpaka 
DARBNĪCA PASŪTĪJUMIEM UN IZLABOŠANAI 














Medību sesonai :'::::*: 
(.WRLTER, J.P.SĀUER RSOHN, „GEGO”, FRANGOTTE 8 Ole, JĀGEB 8 Co u.c, fabriku 


dažādos izstrādājumos kā 


medību bises arī uz speciālu pasūtījumu 


L.GRANDOVSKIS | 


RĪGĀ, KUNGU IELĀ 24, TĀLRUNIS 23313 


Kā MAUSER un WALTHER ieroču fabriku vienīgais pārstāvis 
Latvijā turu arvienu krājumā šo fabriku ieročus un to rezerv- 
daļas. Piedāvā: „F.N.”, LEPCO un citas autom. PISTOLES, 
NAGANAĀ un citu sistēmu REVOLVERUS, DAĻAS 


Cenas ārpus katras konkurences 6 Tikai vairumā 


O. Pērkons. 
A: KICEjeVS AL S 


Izgatavojam krūšu nozīmes, cepuru ur uzpleču zīmes visu pul- 
ku karavīriem, aizsargiem un visādām citām organizācijām, 
pulksteņu karuļu saites korporācijām, karavīriem un aizsar= | i 
giem, apkaļam pēc mākslinieku um pašu zīmējumiem adresēs, l 4 
albumus, pūra lādītes, kausus, sporta um šaušanas balvas, izpil- 
dām vissmalkākos emaljēšanas un gravēšanas darbus £ 

